
BRANGŪS TIKINTIEJI! 


„Būkite blaivūs, budėkite! Jūsų priešas velnias kaip riaumojantis 
liūtas slankioja aplinkui, tykodamas ką praryti. Pasipriešinkite jam tvirtu 
tikėjimu..." (1 Pt 5, 8-9) Šie pirmojo popiežiaus žodžiai buvo kartojami 
tradiciniame brevijoriuje kiekvieną vakarą, tačiau kas gi šiandien į juos 
rimtai žiūri? 

Atrodo, kad šiandieniniai žmonės užmiršo, kad tas trumpas laikas, 
kurį jie gauna nugyventi žemėje, yra žūtbūtinė kova, dar daugiau - kova, 
kuri baigiasi amžinu gyvenimu arba amžina mirtimi. Suprantama, kad 
pasaulis, kuriamas masonerijos, elgiasi taip, tarsi tos kovos visai nebūtų. 
Dievo nepaisanti žiniasklaida ir apgaulinga reklama iki pat savo kartaus 
galo skelbs, kad žmogus čia žemėje bus „be galo laimingas", kad šio pasaulio 
malonumų geidimas yra pradžia ir pabaiga, gyvenimo alfa ir omega, o visa 
kita - tik iliuzijos, svajonės ir fantazijos. 

Kita vertus, yra sunkiai suprantamas faktas, kad daug dabartinių 
Bažnyčios hierarchijos atstovų atrodo tarsi nežiną aukščiau Šv. Petro 
aprašyto žmogaus gyvenimo tikslo. Žmonės, kurie viešai neigia pvz. pragaro 
ir velnio egzistavimą, yra kviečiami tapti seminarijų direktoriais, vyskupais 
bei kardinolais, Apaštalų sostinės bei vyskupų konferencijų oficialiuose 
dokumentuose yra bene visiškai atsisakyta tokių išsireiškimų kaip „mirtina 
nuodėmė", „amžinas pasmerkimas“, „šėtono pagunda“, „pragaro ugnis“ 
irt.t. 

Taip pat negirdėti apie „kovojančią, kariaujančią Bažnyčią žemėje“, 
taip pat apie kenčiančią Bažnyčią skaistykloje" ir „triumfuojančią Bažnyčią 
danguje". 

Vietoj to šiandien dėmesio centre yra magiški žodžiai „2000 metai". 
Ekspertai sako, kad Vatikane nekalbama praktiškai apie nieką kita, tik 
apie pasiruošimą tų metų minėjimui. Šiuo metu eksperimentuojama su 
naujuoju „Naujųjų mišių“? variantu, vadinamu missa simplex - paprastosios 
mišios, taip pat planuojama išleisti naują įvairių krikščionių konfesijų 
„Šventųjų“ kalendorių bei suruošti didelius visų monoteistinių (vieną Dievą 
išpažįstančių) religijų susitikimus Jeruzalėje ar ant Sinajaus kalno. Tai turi 


būti didžiosios taikos pasaulyje ir visuotinio susivienijimo metai, krikščionių 
vienybės ir visų religijų suartėjimo metai. Tuo tikslu Romoje vyksta paskaitos 
ir susitikimai, kurių uždavinys yra išspręsti visus didžiausius nesutarimus 
tarp įvairių religijų (pvz. aptarta svarbiausia popiežiaus primato problema). 

Entuziazmas yra toks didelis, kad iki šiol Bažnyčioje nebuvo tiek 
tarpreliginių susirinkimų ir „pamaldų“ kaip dabar. Bažnyčios socialinė veikla 
- kova prieš diskriminaciją, rasizmą, badą bei skurdą pasaulyje, nelygybę 
tarp žmonių, už gerbūvio, sveikatos ir gyvenimo sąlygų pagerinimą - 
pasiekia vis didesnį mastą. 

Matyti, kad pasikeitė kovos laukas - anksčiau kovota ,,su 
kunigaikštystėmis ir ir valdžiomis, šių tamsybių pasaulio valdovais ir 
dvasinėmis blogio jėgomis dangaus aukštumose" (Ef6, 12), siekiant gauti 
„amžinos šlovės karūną". Dabar kovojama už stebuklingus 2000-sius 
metus, taikos, laisvės ir vienybės karalystės pradžią. Prieš du tūkstančius 
metų taip pat būta tokių žmonių - sadukiejų ir fariziejų, laukiančių Mesijo, 
kuris turėjo įkurti panašią taikos karalystę Izraeliui. Deja, Kristus juos 
nuvylė ir už tai buvo nukryžiuotas. 

„Usgueguo, Domine“ - kiek dar ilgai, Viešpatie? - šaukia vargšas 
katalikas dvejojančia siela. Kiek laiko mūsų ganytojai liks tos baisios 
euforijos būklėje, kiek išbus apsvaigę idealais, kuriuos iki šiol būdavo galima 
sutikti tik didžiausių Bažnyčios priešų lūpose? Kiek dar karaliaus šėtonas, 
siekdamas pasiglemžti daugybę sielų, kurios nepasiruošę ir nesąmoningai 
artinasi prie amžinybės slenksčio, sielų, iš kurių jau nieks nereikalauja 
nusisukti nuo klaidos ir nuodėmės, tik prispaudžia prie širdies kaip brolius 
ir sveikina juos už įsitraukimą į bendrą darbą žmogiškojo orumo labui. 
„Kokia gi žmogui nauda laimėti visą pasaulį, bet prarasti savo sielą? Arba 
ką žmogus gali duoti savo sielai išpirkti?" (Mk 8, 36-37) 

Būkite budrūs, brangūs tikintieji! Pasipriešinkime šiai didžiausiai visų 
laikų pagundai „tvirtu tikėjimu“. Įsigilinkime į amžinąją tiesą ir mokykimės 
kovoti su nuodėme ir pasauliu. Tada ne tik pasieksime amžinojo gyvenimo 
karūną, bet taip pat ir nugalėsime šią baisiąją Bažnyčios krizę. 


Kun. Karl Stehlin 


OSVENCIMO 
KONFLIKTAS 


Ar katalikiškame krašte nebeliko 
vietos katalikų Tikėjimui? 


Nuo 1993 m. Osvencimo gyventojai kasdien 16 val. renkasi 
kalbėti rožančiaus į buvusios nacistų koncentracijos stovyklos teritoriją 
prie Šv. Tėvo Jono Pauliaus II dar 1979 m. čia pastatyto kryžiaus. Jų 
tikslas - siekti, kad šis kryžius, pastatytas stovyklos aukoms atminti, 
nebūtų pašalintas; kad nebūtų uždaryta gretimos buvusios Bžezinkos 
stovyklos teritorijoje esanti parapinė bažnyčia, kurioje meldžiamasi už 
stovyklų aukų sielas. Tuomet kas gi galėtų norėti jos uždarymo? Kam 
gi kliudo Kryžius? Jis neduoda ramybės daugumai nužudytų žydų 
tautiečių. Jau anksčiau žydų organizacijos įžūliomis protesto akcijomis 
pasiekė, kad seserys karmelitės būtų pašalintos iš vienuolyno, kuris 
buvo įsteigtas specialiai tam, kad būtų meldžiamasi už visų stovyklose 
žuvusiųjų - taip pat ir žydų - sielas. Vienuolyno koplyčia buvo uždaryta, 
iš jos pašalintas Švč. Sakramentas. „Tačiau kur gi buvo Bažnyčios 
vadovai? Kodėl jie ryžtingai neapgynė vienuolyno?? - teisėtai paklaus 
eilinis tikintysis. Deja, aukščiausi Lenkijos hierarchai, nuo kurių 
priklausė vienuolyno likimas, kaip tik ir įsakė seserims jį apleisti. Šie 
vyskupai ir kardinolai norėjo nugriauti Osvencime popiežiaus pastatytą 
kryžių. Jiems pritariant, nakties priedangoje iš buvusios Bžezinkos 
stovyklos teritorijos buvo pašalinti kryžiai, stovėję ten nuo 1983 m. 

Tačiau atsitiko tai, ko niekas nelaukė: Tikėjimo ginti stojo 
paprasti tikintieji bei kunigai. Osvencime pradėta melstis ir rengti bado 
akcijas, imta statyti naujus kryžius. Per pasaulį nusirito viso pasaulio 
žydų organizacijų protestų banga - kryžius reikalaujama nuversti, nes 

jie įžeidžią aukų atminimą, trukdą žydams melstis. Pamirštama, kad 
tame stovyklos korpuse, prie kurio statomi kryžiai, daugiausia buvo 
kalinti katalikai. Be to kryžiai visais šimtmečiais piktino savo Mesiją - 
Kristų - nukryžiavusius žydus visame pasaulyje. Ar dėl to reikėtų 
pašalinti iš kryžius iš viso pasaulio? Deja jie jau pašalinti iš mokyklų ir 
kitų viešųjų įstaigų, o Vakaruose šalinami ir iš bažnyčių. Osvencimo 
Kryžiaus gynėjai prašė kunigų padėti ginti Tikėjimą, aukoti ten Šv. 
Mišias. To padaryti neišdrįso niekas. Šį žingsnį žengė kunigai iš Šv. 
Pijaus X Brolijos - nedidelės kongregacijos, kuri Lenkijoje turi vos tris 
pastoviai dirbančius kunigus. Vienas iš jų - lenkas tėvas Edward 
Wesolek, pirmasis iš Lenkijos kunigų įstojęs į Šv. Pijaus X Broliją - 
ėmė atvirai ginti katalikų Tradiciją. Osvencime paaukotos tradicinės 
katalikų Mišios bei pašventinti visi naujai pastatyti kryžiai. Šios mažos 
Brolijos veikla sukėlė didžiulę reakciją Lenkijos ir pasaulio 
žiniasklaidoje. Žydų organizacijų, Lenkijos vyriausybės ir, deja, 
Bažnyčios hierarchijos atsiliepimuose Brolija eilinį kartą išvadinama 
schizmatine, jos kunigai kartu su kitais Kryžiaus gynėjais apšaukiami 
ekstremistais, net „„antibažnyčia“. Gal tai „saujelė ekstremistų" kaip 
mėgdavo „apibrėžti“ komunistinė propaganda? Pagal agentūros PAP 
atliktą tyrimą du trečdaliai apklaustųjų Lenkijoje pasisako už tai, kad 
Osvencimo kryžiai būtų palikti savo vietoje. Tarp šių žmonių esama ne 
tik pasauliečių, bet ir kunigų, vyskupų, vienuolijų vyresniųjų. Ne, tai 
ne „fundamentalistų fanatikų" akcija. Tai katalikų Tradicijai ištikimos, 
ją per kančias išsaugojusios Rytų Europos susidūrimas su liberalizmo 
ir modernizmo „„sunaikinimo pabaisa, stovinčia šventoje vietoje“, 
šluojančia iš visuomenės viską, kas dar primena Kristų. Ši pabaisa, 
nors ir visur propaguodama demokratiją — liaudies valdžią, kažkodėl 
netsižvelgia į liaudį, kai ši gina katalikų Tikėjimą ir Tradiciją. Iš 
katalikų kančios vietų šalinamos šventovės, vienuolynai, kryžiai. 
Lenkijoje ruošiamasi įvesti Šv. Komunijos dalinimą į rankas. Kur gi 
kryps sekantis „atsinaujinimo“ žingsnis? Į Lietuvą? 

Norėdami objektyviai nušviesti Osvencimo konflikto istoriją, 
spausdiname įvykių bei abiejų kovojančių pusių pasisakymų kroniką 
ir ištraukas iš tėvo E. Wesoleko pamokslo sakyto tradicinių Šv. Mišių 
prie popiežiaus kryžiaus metu. Tai galėtų būti pamokslas visai Rytų 
Europai... 


Šv. Pijaus X Brolijos kunigo tėvo 
Edwardo Wesoleko pamokslas 


sakytas į Šv. Mišias susirinkusiems 
Kryžiaus gynėjams Osvencime 
1998 metų rugpjūčio 15 dieną 


Brangūs broliai ir seserys Viešpatyje Kristuje! 


Šiandien giname Kryžių - svarbiausiąjį mūsų tikėjimo simbolį. Jo 
vaizdavimas krikščioniškojo meno tradicijoje atsirado palyginti vėlai - tik IV 
a., paskatinus dviems stebuklingiems įvykiams. Pirmasis: 312 m. karinės 
kampanijos metu Romos imperatorius Konstantinas pamatė danguje 
ryškėjantį kryžiaus ženklą, o ant jo graikišką užrašą EN TOUTOI NIKA - 
„Šiuo ženklu nugalėsi". Antrasis įvykis buvo kai šventoji Elena, to paties 
imperatoriaus Konstantino motina, 326 m. atrado Šventojo Kryžiaus Medžio 
fragmentus. Kad atrastas tikrasis Kryžius, įrodė stebuklingas žmogaus 
pasveikimas prisilietus prie jo. (...) Šiais dviem stebuklingais įvykiais baigėsi 
kelis šimtus metų trukęs persekiojimų laikotarpis, o krikščionybė nuo tada 

tapo valstybine religija. Kryžius, baisus nusikaltėlių baudimo įrankis, buvęs 
gėdos ir niekšiškumo simboliu, tapo šventu Viešpaties Kančios ženklu. Štai 
kokiu stebuklingu būdu Dievas apreiškė mums savo valią: Kryžius, ant kurio 
buvo prikaltas Dievo Sūnus , turi būti laikomas viso tikėjimo simboliu. 

Jau Šventajame Rašte nurodyta, kad Kryžius bus tikėjimo, o kartu 
„prieštaravimo ženklas" (Lk 2, 34). Nes juk Kristus sako: „kas neneša 
savo kryžiaus ir neseka manimi, negali būti mano mokinys." (Lk 14, 
27). O šv. Paulius laiške korintiečiams pastebi : „žodis apie kryžių tiems, 
kurie eina į pražūtį, yra kvailystė, o mums, einantiems į išganymą, jis 
yra Dievo galybė" (1 Kor 1, 18), ir toliau: „mes skelbiame Jėzų 
nukryžiuotąjį, kuris žydams yra papiktinimas, o pagonims - kvailystė" 
(1 Kor 1, 23). 

Iš tiesų, žydai piktinasi matydami kryžių, teigia, jo akivaizdoje negalį 
melstis, esą jis meta šešėlį visai koncentracijos stovyklai. Religiniai žydų 
vadovai neseniai net pavadino kryžių „stabu“. Kai kurie iš mūsų, nežinodami 
tiesos, pritaria jiems, esą ,„mes turime savo Dievą, o žydai - savo, mes 
meldžiamės savaip, o žydai savaip", esą kiekvienas turi teisę į savo religinius 
simbolius ir t.t. Toks tvirtinimas - didelis Dievo įžeidimas, nes tikėjimas nėra 
nuomonės ar skonio reikalas, kaip pvz. vieno pomėgis važiuoti į kalnus, o 
kito - prie jūros. Nėra dviejų Dievų - krikščionių Dievo ir žydų Dievo, yra tik 
vienas tikrasis Dievas ir viena objektyvi tikėjimo tiesa. Vienas tikrasis Dievas 
apsireiškė pirmiausia išrinktajai tautai, o paskui nužengė į žemę kaip antrasis 
Švč. Trejybės asmuo - Dievo Sūnus , kuris apreiškė mums visą tiesą , tuo 
pačiu ir būdą - pabrėžiu tą žodį - būdą, kuriuo Dievas trokšta būti garbinamas! 
Svarbiausią savo troškimą Kristus išsakė paskutinės vakarienės metu 
„darykite tai mano atminimui" ( Lk 22, 19). Tai reiškia Šventąsias Mišias. 
Žydai, kaip gerai žinote, atmeta Šv. Mišias, taigi nevykdo Dievo valios. O 
juk Kristus aiškiai pasakė apaštalams „Eikite ir padarykite mano mokiniais 
visų tautų žmones" (Mt 28, 19) - taigi, ir žydų tautą! 

Žydai laiko save ypatinga tauta, kurios neįpareigoja šis priesakas, nes 
laukia kito Mesijo - ne Kristaus. O tokiam požiūriui prieštarauja šie šv. Petro 
žodžiai: „Jr nėra niekame kitame išgelbėjimo, nes neduota žmonėms po 
dangumi kito vardo, kuriuo galėtume būti išgelbėti" (Apd 4, 12). Žydai 
buvo išrinktąja tauta tik iki Nukryžiavimo, kuris reiškė atsisakymą pripažinti 
Kristų Mesiju. Visi posakiai, kuriais buvo apibūdinami Senojo Testamento 
žydai dabar gali būti taikomi tiktai krikščionims. Šv. Petras kalba savo 
avelėms: ,„Jūs esate išrinktoji giminė, karališkoji kunigystė, [Dievo] 
įsigytoji liaudis " (1 P 2,9). O šventasis Paulius klausia laiške Romiečiams: 

„Gal pasakysi: „Šakos nulaužtos tam, kad aš būčiau įskiepytas?" Gerai! 
Jos netikėjimo nulaužtos, o tu stovi tikėjimu. " (Rom 11, 19-20). Jis išsklaido 
visas abejones laiške filipiečiams: ,, Tikrieji apipjaustytieji esame mes, kurie 
tarnaujame Dievui, jo Dvasiai, didžiuojamės Jėzumi Kristumi ir 
pasitikime ne kūnu!" (Fl 3, 2-3). 

Užtikrinu Jus, broliai ir seserys, kad nei vienas iš tų žydų, kurie žuvo 
Auschwitze (Osvencimo vokiškas pavadinimas — red. past.), po mirties 
neišvydo žydų Dievo, bet kiekvienas iš jų be jokios išimties stojo prieš 
Nukryžiuotojo Kristaus veidą.Vienas Dievas tegali žinoti, kuris iš mūsų 
sugebės pasiekti išganymo malonę. Viena yra tikra, kad mūsų maldos gali 
jiems padėti tai pasiekti, o maldos žydų, kurie piktinasi matydami Kryžių, gali 
jiems tiktai pakenkti, kadangi jos nepripažįsta Kristaus Dievu ir tuo įžeidžia 
Dievą Tėvą... Todėl mūsų pareiga - melstis šioje vietoje taip pat ir už sielas 
žydų, žuvusių šioje stovykloje.Užtikrinu Jus, kad kaip tik to karštai trokšta 
visos skaistykloje kenčiančios sielos, kurioms kiekviena mūsų malda ir 
kiekvienos Šv. Mišios yra tikra atgaiva. (...) Mūsų brangiosios seserys 
karmelitės, kurios visą gyvenimą pašventė maldai už stovyklos aukų ir jų 
budelių sielas, buvo iš tos vietos brutaliai išvarytos. Patys spręskite, kokias 
pasekmes tai gali turėti skaistykloje kenčiančioms sieloms. (...) 

Nematyti galo visokiems reikalavimams: pašalinti Kryžių, likviduoti 
apylinkės bažnyčias, iškeldinti gyventojus - ir visa tai dėl to, kad katalikai 
būtų pažeminti, o maldą už sielų išganymą pakeistų bevaisis, nieko nereiškiantis 
tylėjimas. (...) Niekas nežino, kas galėtų patenkinti žydų reikalavimus. Rabinas 
Joskowicz iš Lenkijos sako, kad Kryžių derėtų nuimti, nes katalikai gali melstis 
apylinkės bažnyčiose. Bet rabinas Weiss iš Niujorko reikalauja likviduoti ir 
bažnyčią Bžezinkoje. Jau net nereikia priminti Pasaulio Žydų Kongreso 
vicepirmininko Kalmano Sultaniko, kuris rugsėjo 4 d. pareikalavo, kad 
stovyklos būtų eksteritorinės ir nebūtų valdomos Lenkijos Respublikos. 

Vadinasi, kalbama ne apie savitarpio supratimą ir ne apie dialogą. 
Vieni žydai užsimena kitiems, kad anie neturį teisės atstovauti visą 
bendruomenę. Suprantama, vienintelį bendrą atstovą, kurį turėjo, jie atmetė 
ir nukryžiavo. Nuolaidų politika sprendžiant karmelio klausimą, kaip matote, 
prie gero neprivedė. Todėl klausimas, kurį šiandien turėtume užduoti yra ne 
„kada Kryžius bus pašalintas?", bet „kada seserys karmelitės sugrįš į 
vienuolyną, iš kurio prieš penkerius metus buvo išvytos?" Šiandien, gindami 
Kryžių, giname ne medžio gabalą, iš kurio jis yra padarytas ir netgi ne vietą, 
kurioje jis stovi, o pirmiausia giname savo Tikėjimą ir savo tautinę tapatybę, 
kuri yra to Tikėjimo išsaugojimo garantas. Šventasis Tėvas yra pasakęs: 

„Kiekvienas turi savo Westerplatte“ (punktas, kurį II Pasaulinio karo metu 
maža lenkų įgula herojiškai gynė nuo daug gausesnių nacistų jėgų - red. 
past.). Čia, Osvencime dabar yra mūsų, lenkų katalikiška Westerplatte! Kai 
kurie žmonės sako, kad reikia atsisakyti kovos vardan taikos. Ar galima su 
tuo sutikti? „(Gal manote, kad esu atėjęs atnešti žemei ramybės?!" -klausia 
Kristus - „Ne, sakau jums, ne ramybės, o nesantarvės. Nuo dabar penki 
vienuose namuose bus pasidaliję: trys prieš du ir du prieš tris" (Lk 12, 51- 
52). Modernistai nenoriai cituoja šį Evangelijos fragmentą, nes Kristus atskiria 
netikrą „taiką“, ramybę, kaip ją supranta šiuolaikinis pasaulis, nuo tikrosios 
ramybės: „Aš jums palieku ramybę, duodu jums savo ramybę. Ne taip aš ją 
duodu, kaip duoda pasaulis" (Jn 14, 27). Ta tikroji ramybė - tai sielos ramybė, 
tai laisvė nuo nuodėmės, kuri yra mūsų didžiausias priešas. Vardan šios 
ramybės ir taikos turime ginti Tikėjimą. Negalime sutikti su netikra pasauline 
taika, kuri bus įvesta Kristaus paneigimo kaina, mūsų Tikėjimo paneigimo 
kaina. 

Jeigu šios vietos neapginsime, ,,tai tuščias mūsų skelbimas 1r tuščias 
jūsų tikėjimas" (1 Kor 15, 14). Tuomet mūsų laukia tas pats likimas, kuris 
prieš 30 metų ištiko visuomenę Vakaruose: demoralizacija, ištuštėjusios 
bažnyčios, religinis indiferentizmas, Dievo išmetimas iš namų, iš mokyklų ir 
viešojo gyvenimo. Šiandien gindami Kryžių nesame vieniši. Pavyzdžiui, du 
trečdaliai agentūros Polska Agencja Prasowa 1998 liepos 31 d. surengtos 
apklausos dalyvių pasisakė už tai, kad kryžiai (pabrėžiu daugiskaitą) būtų 
palikti Žviroviske (Osvencimo stovyklos teritorijoje — red. past.). Tačiau mane 
baugina faktas, kad tiek nedaug katalikų kunigų ir vyskupų Lenkijoje dabar 
viešai pasisako gindami kryžius, o kai kurie iš jų atvirai reikalauja jų pašalinimo. 
negu tie, kurie buvo tam pašaukti. Prieš mano akis iškyla pranašingi apaštalo 
Pauliaus žodžiai: „Bet nors ir mes patys ar angelas iš dangaus imtų jums 
skelbti kitokią Evangeliją, negu esame jums paskelbę - tebūnie 
prakeiktas!" (Gal 1, 9). Bažnyčia negali egzistuoti be kunigų, vyskupų, bet 
„jei šitie tylės - akmenys šauks!" (Lk 19, 40). Tie akmenys dabar yra Katalikų 

Bažnyčia savo istorijoje pergyveno daugelį krizių. Buvo arijonizmo 
erezija, kuri IV amžiuje užvaldė net popiežių Liberijų ir 80 procentų to meto 
vyskupų. Tai krizei pasipriešino didysis šventasis Atanazas. Taip pat tada 
vyskupas Euzebijus iš Samosatos prieš popiežiaus valią konsekravo vyskupus 
ir skyrė juos į ištuštėjusias diecezijas. Buvo didžioji Rytų Schizma. Buvo 
didžiosios Vakarų schizmos grėsmė. Buvo krizė susijusi su Reformacija. Viena 

iš paskutinių Bažnyčios krizių vyko XIX ir XX amžių sandūroje. Tuomet 
gailestingasis Viešpats Dievas atsiuntė mums didįjį popiežių, šventąjį popiežių 
Pijų X. Tas popiežius, vienintelis šventasis popiežius nuo XVI a. vidurio iki 
dabar, laiku pastebėjo krizę ir stengėsi užkirsti jai kelią. Jo gyvenimo šūkis 
buvo OMNIA INSTAURARE IN CHRISTO - „viską atnaujinti Kristuje“. 
Savo svarbiausioje enciklikoje ,„Pascendi“ jis perspėjo apie pavojus, 
gresiančius Bažnyčiai „iš vidaus“, atkreipdamas ypatingą dėmesį į atsirandantį 
tuo metu modernizmą. Tuo metu jam pavyko laiku išvengti krizės, bet ji 
sugrįžo su didesne jėga po penkiasdešimties metų. 

Štai pavyzdys: prieš trisdešimt metų maištaujantys kunigai ir vyskupai 
prieš popiežiaus Pauliaus VI valią įvedė Komunijos dalinimą į rankas. Tuo 
metu tai buvo pripažinta Švenčiausiojo Sakramento profanacija ir nepagarbos 
jam išraiška. Jau kelias savaites laikraštyje „„Tygodnik Powszechny“ pasirodo 
straipsniai, propaguojantys idėją įvesti Komunijos priėmimą į rankas ir 
Lenkijoje, o dar šį mėnesį toks „eksperimentas“ turi būti pradėtas arkivyskupo 
Žycinskio diecezijoje. Ar jūsų nestebina faktas, kad tie patys žmonės, kurie 
labiausiai kovoja prieš Kryžių, tuo pat metu pasisako už Komunijos į rankas 
įvedimą? Taip kalbėdami, jie sako „tokia buvo pirmųjų krikščionybės amžių 
praktika“. Tai nėra gryna tiesa, bet jei su tuo sutiksime, tai ar už valandėlės 
jie nepasakys: ,„Kryžių reikia pašalinti, nes tokia buvo pirmųjų krikščionybės 
amžių praktika“? Taigi, matome, kad Kryžiaus gynyba yra neatskiriamai 
susijusi su gynimu mūsų tikėjimo į tikrą Kristaus buvimą Eucharistijoje. Šis 
tikėjimas yra svarbiausias katalikybės bruožas, skiriantis ją nuo neteisingų 
krikščionybės atskalų. Suvokdama tai ir matydama, kaip profanuojamas 
Kristaus Kūnas, neseniai mirė Motina Teresė iš Kalkutos. Ji pasakė: 
„Komunija į rankas yra blogiau už abortą". Komunijos dalinimo į rankas 
šalininkai kartais teigia, kad ,,ranka nėra mažiau verta už liežuvį". Broliai ir 
seserys, nei liežuvis, nei visas žmogus nėra vertas priimti Kristaus Kūną. 
„Domine, non sum dignus" - Viešpatie, nesu vertas, kad tave priimčiau, 
bet darau tai dėl to, kad Tu man liepi! 

Prieš trisdešimt metų įvyko kita tragedija. Katalikų Bažnyčioje įvestas 
naujas Mišių ritualas, vadinamas Novus Ordo. Šv. Mišios, kuriose šiandien 
dalyvaujame — Tridento, lotyniškos Mišios, anksčiau buvo paskelbtos 
privalomomis ir niekada nebuvo uždraustos. Vyresnieji tarp jūsų greičiausiai 
jas dar prisimena. Tai tiksliai tos pačios Mišios, kurias visą gyvenimą aukojo 
Šv. Maksimiljonas Kolbė, o taip pat ir visi katalikų kunigai, kurie jas slapta 
aukojo šioje koncentracijos stovykloje. Naujosiose Mišiose yra prarastas jų 
kaip Aukos pobūdis. 

Svarbiausia, daugumos Mišių maldų turinys pakeistas 
dviprasmiškomis formuluotėmis, neišreiškiančiomis katalikų Tikėjimo. 
Pavyzdžiui daugelyje Vakarų kraštų, nors laimei kol kas ne Lenkijoje (bet 
deja jau Lietuvoje - red. past.), vyno konsekracijos žodžiai vietoj „kuris už jus 
ir už daugelį išliejamas nuodėmėms atleisti" skamba „kuris už jus ir už visus 
išliejamas". Tas prilygsta „visuotinio išganymo“ erezijos skelbimui ir 
prieštarauja dogmai apie pragaro egzistavimą. 

Ne paslaptis, kad kartu su Naujosiomis Mišiomis palaipsniui smuko 
tikėjimas, pirmiausia Vakaruose, paskui Lenkijoje (...) Kunigai nusimetė 
sutanas ir pradėjo „,„paprastą gyvenimą". Krito pašaukimų skaičius. Kartu su 
kunigo atsisukimu į žmones teologija nusisuko nuo Dievo į žmogų, į žmogaus 
teises - priešingas Dievo teisėms, į „Žmogaus asmens vertę". Aukščiau minėtas 
pavyzdys apie vyno konsekraciją nėra vienintelis skirtumas tarp Mišių laikomų 
įvairiuose kraštuose. Įvedus liaudies kalbas, Šv. Mišios prarado savo 
vieningumą ir tapo priklausomos nuo vietos kunigų išradimų, kartais tapdamos 
panašios į teatro vaidinimus, nieko bendro neturinčius su Mišių auka. Tie, 
kurie keliavote užsienyje, galite tai paliudyti. Dėl to šių Šv. Mišių, kurias aukojo 
ar kuriose dalyvavo visi Bažnyčios šventieji, apgynimas (...) turi būti mūsų 
svarbiausias tikslas, ginant patį Tikėjimą... 


... Buvome baisiose tamsyl 
apšvietė. Kai Žegnosies: 
tavęs išsigąs Šėtonas, 


kuria buvo pervertas. 


Šv. Jonas Auksaburnis 

1983 vasario 2 d. Lenkijos basųjų 
karmelitų provincijolas t. Eugeniusz 
Jan Morawski laiške Lenkijos Religijų 
Reikalų Valdybai parėmė šio ordino 
seserų namų Poznanėje vyresniosios 
prašymą minėtai valdybai įkurti 
kontempliatyvų vienuolyną netoli nuo 
buvusios Auschwitzo (Osvencimo) 
koncentracijos stovyklos. 
Provincijolas be kita ko parašė: 
„manome, kad toje vietoje, kuri be 
Kristaus Kryžiaus dvelkia 
beviltiškumu, neabejotinai reikia 
vienuolyno ir nenuilstančios maldos 
bei atgailos". 

1984 vasario 2 Valstybiniame 
Notarų biure pasirašytas notarinis 
aktas, kuris patvirtino, kad Poznanės 
seserys karmelitės teisiškai tapo 
„Senojo teatro" pastato Žviroviske 
netoli Osvencimo savininkėmis 99 
metų laikotarpiui. 

1985 spalio 14 Briuselio laikraštis 
„„Le Soir“ pradeda tarptautinę 
spaudos kampaniją prieš vienuolyną 
Osvencime. Laikraštyje rašoma: 
„toje vietoje niekas negali nieko statyti 
(...) Osvencimas visų pirma turi likti 
paminklu žydų žudynių aukoms." 
1986 kovo 13 Penki aukštus postus 
užimantys Europos  rabinai 
pasipriešina Osvencimo karmelio 
statybai. 

1986 balandžio 13 Popiežiaus Jono 
Pauliaus II vizitas Romos 
pagrindinėje sinagogoje. 

1986 gegužės 13 Lenkijos Vyskupų 
Konferencijos komunikatas 213 
informuoja, kad „krikščionių-žydų 
dialogui pagyvėjus po Šv. Tėvo 
vizito Romos sinagogoje" sukurta 
Pakomisijė Dialogui su Judaizmu. 
Jos nariais tapo ir žinomi Osvencimo 
vienuolyno ir kryžiaus priešininkai 
vysk. Henryk Muszynski 
(pirmininkas), kun. Stanislaw Musial 
ir Vakarų Europos atstovai. Į katalikų 
delegaciją nebuvo išrinkta nei vieno 
žmogaus, atstovaujančio betarpiškai 
suinteresuotą pusę (pvz. Lenkijos 
karmelitų provincijolo ar seserų 
karmeličių vyresniosios). 

1986 birželio 22 Laikraštis 
„Tygodnik Powszechny“ pradeda 
Lenkijos spaudos kampaniją prieš 
Osvencimo vienuolyną. Straipsnio 
autorius teigia, kad seseru karmeličių 
buvimas toje vietoje įžeidžia žydų 
jausmus. 

1986 liepos 22 Ženevoje vyko 
pirmasis Katalikų Bažnyčios atstovų 
susitikimas su žydų visuomeninių 
organizacijų atstovais Osvencimo 
klausimu. Susitikime suredaguota 
vadinamoji ,„Osvencimo dek- 
laracija". Joje rašoma, kad 

Auschwitz (Osvencimo) ir Birkenau 
(Bžezinkos) stovyklos yra vietos, 
kuriose hitlerininkai „galutinai 
išsprendė žydų klausimą“ ir 
„sunaikino šešis milijonus žydų“, 
kurie mirė „apleisti ir apsupti 
pasaulio abejingumo". Būtent šis 
sakinys tapo pagrindu kaltinti lenkus 
abejingumu ar net pagalba žydų 
naikinimui II pasaulinio karo metais. 
Tai turėjo paskatinti Lenkijos 
visuomenę atpirkti savo „kaltes“ 
žydams ir iškelti karmeličių 
vienuolyną iš Osvencimo. Ši 
deklaracija paruošė dirvos antrajam 
Ženevos susitikimui, 1987vasario 22 
d., kuriame nutarta: 

„Auschwitz ir Birkenau 
stovyklų teritorijose nebus 
pastovios katalikų kulto vietos. 
Kiekvienas galės ten susikaupti 
pagal savo įsitikinimus, savo 
religiją ir savo tikėjimą“. 
Vienintelis Katalikų Bažnyčios 
delegacijos narys, nepasirašęs 
bendros deklaracijos vysk. Gėrny 
pareiškė, kad Ženevoje buvo 
primestas vienos pusės požiūris. 
1988 sausio 18 Basųjų karmelitų 
provincijolas t. Dominik Wider 
išsiuntinėjo laišką visiems karmelitų 
ordino nariams Lenkijoje. Jame 
provincijolas rašė: „1lgą laiką tęsiasi 
įnirtingas žydų puolimas ir kardinolo 
Franciszek'o Macharski'o spau- 
dimas mūsų seserims Osvencime, 
kad jos pačios sutiktų persikelti į kitą 
vietą. Argumentuojama artimo meile, 

raginant netrukdyti Bažnyčios 
dialogui su žydais, neduoti pagrindo 
atakoms prieš Šventąjį Tėvą ir 
Bažnyčią Lenkijoje. (...) Pareiškiau 
protestą kard. Macharski'ui, o taip 
pat Vakarų pusės atstovui kard. 
Lustiger'iui. Kreipiausi taipogi ir į 
tėvą [karmelitų ordino] generolą. 
Noriu pranešti, kad beveik visi 
Krokuvos vyskupai yra pasipiktinę 
dėl tokio seserims daromo spaudimo. 
Panašiai nusiteikusi Osvencimo ir jo 
apylinkių dvasininkija bei didelis 
skaičius tikinčiųjų. Visi jie mano, kad 
seserims yra daroma skriauda bei, 
kad seserys turi laikytis turi likti 
dabartiniame vienuolyne - savo 
nuosavybėje. " 


1988 liepos 26 Žviroviske, 


priklausančiame seserų karmeličių 
vienuolynui, pastatytas kryžius. 
Kryžiaus pastatymo iniciatorius buvo 


Stanislaw Gorny, buvęs šv. 
Maksimiljono Kankinio (Kolbės) 
parapijos Osvencime klebonas. Jis 
pasakė, kad „buvę kaliniai prašė 
mūsų, kunigų, kad ta vieta, esanti už 
stovyklos, būtų pagerbta katalikų 
tikėjimo simboliu." Seserys 
karmelitės sutiko, kad kryžius būtų 
pastatytas." 

1989 gegužės 17 Lenkijos vyrų 
vienuolių ordinų vyresnieji susirinkę 
į plenarinį posėdį Varšuvoje 
pasipriešino seserų karmeličių 
pašalinimui iš vienuolyno. Jų 
įsitikinimu vienuolynas „„yra tinkamoje 
mūsų Tėvynės vietoje, nepažeidžia 
niekieno teisių ir niekam nedaro 
skriaudos." 

1989 liepos 14 šeši JAV Žydų 
Studentų Sąjungos nariai, 
vadovaujami rabino Avi Weisso 
įsibrovė į karmeličių vienuolyno 
teritoriją. Jie atvažiavo su grupe 
korespondentų ir televizijos kamera. 
Vienas iš liudininkų taip aprašė šį 
įvykį: „Tuo metu jie (žydai) pradėjo 
bandyti išlaužti įėjimo duris. Kai tai 
nepavyko, (...) peršoko šonines 
tvoras tarp kiemo ir daržo, 
stengdamiesi patekti į vidų per 
grotuotus langus, grasino kumščiais, 
rėkavo." 

1989 liepos 16 ir 22 nauji žydų 
grupių protestai kelioms valandoms 
paralyžuoja vienuolyno gyvenimą. 
1989 rugpjūčio 26 Lenkijos Primas 
kardinolas Jozef Glemp 

Čenstochovoje skaitė homiliją, kurioje 
gynė seseris karmelites. Kardinolas 
be kita ko pasakė: „„Mylimieji žydai, 
nekalbėkite su mumis iš pozicijų 
tautos, lyg pakilusios visų kitų, ir 
nekelkite mums neįvykdomų sąly gų. 
Seserys karmelitės, gyvenančios 
šalia Osvencimo stovyklos, norėjo ir 
tebenori būti ženklu žmonių 
solidarumo, apimančio gyvus ir 
mirusiuosius. Jūsų jėga yra 
žiniasklaidos priemonės, kurios 
daugelyje kraštų yra jūsų valdomos. 
Tegul jos netarnauja antipolonizmo 
skleidimui. Neseniai septynių žydų 
grupė užpuolė vienuolyną Osvencime, 
tiesa nebuvo prieita iki seserų 
nužudymo ar vienuolyno sunaikinimo, 
nes jie buvo sulaikyti, bet nevadinkite 
užpuolikų didvyriais". 

1989 rugsėjo 2 Primas kard. Glemp 
interviu ,,La Republika" gynė seseris 
karmelites. Taip pat jis išreiškė 
nuomonę, kad vadinamasis Ženevos 
susitarimas turi būti iš naujo 
persvarstytas, nes asmenys, kurie jį 
pasirašė buvo nekompetentingi. 
1989 rugsėjo 3 Kardinolai Godfied 
Daneels, Albert Decourtray ir Jean 
Marie Lustiger (žymūs modernistai, 
dalyvavę Ženevos derybų dele- 
gacijoje) pareiškė, kad „kard. Glemp, 
kalbėdamas apie Ženevos susitarimo 
persvarstymą, galėjo išreikšti tik savo 
asmeninę nuomonę". 

1989 rugsėjo 15 Kard. Glemp 
priima žydų atstovą Zigmunt'ą 

Nysenbaum'ą. Lenkijos Primo 
sekretoriato komunikate pažymima: 
„pokalbio metu išryškėjo Osvencimo 
problemos optimalaus sprendimo 
projektas, kurį realizuos atsakinga 
grupė, užsiimsianti konkrečia 
informacijos, auklėjimo, susitikimų ir 
maldos centro Osvencime statybos 
realizacija." 

1989 rugsėjo 20 Kard. Glemp 
parašė laišką Zigmunt'ui Stern- 
berg'ui - Tarptautinės krikščionių ir 
Žydų Tarybos pirmininkui, kuriame 
užtikrino: „noriu laikytis 1987 m. 
Ženevos deklaracijos sąlygų ir dėl to 
noriai įsijungsiu į dialogą tarp 
krikščionių ir žydų." Sternbergas 
sekančią dieną pasakė „įsitikinau, kad 
Glemp'as pasiruošęs klausyti". 


Lenkijos primo požiūris į Ženevos 
deklaraciją kažkodėl staiga pasikeitė 
po pokalbio su Z. Nysenbaumu. 
1990 kovo 22 II Vatikano 
susirinkimo deklaracijos Nostra 
Aetate 25-ųjų metinių proga Lenkijos 
episkopatas publikavo ganytojišką 
laišką, smerkiantį ,,lenkišką 
antisemitizmą"" 

1991 sausio 25 basųjų karmelitų 
ordino generolas tėvas Felipe Sainz 
de Baranda parašė laišką 
Osvencimo seserų namų vyresniajai. 
Helenai Hadziewicz, kuriame įsakė 
seserims persikelti į kitą vienuolyną. 
1991 rugsėjo 29 Vizito JAV metu 
kard. Glemp susitiko su žydais. Prieš 
vizitą Spertus College of Judaica 
koledže Čikagoje kardinolas nusiėmė 


Lenkijos Primo Glemp*o susitikimas su Zigmuntu Nysenbaumu 

nuo krūtinės kryžių. Rabinas Byron 
L. Sherwin po susitikimo su Lenkijos 
Primu įvertino šį simbolinį gestą kaip 
pagarbos žydams ženklą, parodantį, 
kad Primas „nenorėjo niekuo įžeisti 
savo šeimininkų". 

1993 balandžio 9 Didįjį Penktadienį 
Jonas Paulius II laišku paragino 
seseris karmelites Osvencime, 
persikelti „į kitą vietą tame pačiame 
Osvencime“. 

1993 gegužės 23 seserys 
karmelitės perėmė nuosavybėn iki tol 
nuomotą vienuolyno pastatą. Vėliau 
jos 30-čiai metų išnuomojo 
vienuolyno pastatą Karo Aukų 
Draugijai. Lenkijos respublikos 
valdžios organai nesėkmingai bandė 
perimti vienuolyno teritoriją savo 
nuosavybėn. 

1993 birželio 30 Belsko-Žyvieco 
diecezijos ordinaras vysk. Tadeusz 
Rakoczy uždaro (desakralizuoja) 
vienuolyno koplyčią. 

1993 liepos 6 Paskutinės seserys 
karmelitės kartu su vyresniąja apleido 
vienuolyną ir išvažiavo į Poznanės 
vienuolyną. 

1994 rugsėjo 17 Rabino Weiss'o 
ir keliolikos JAV žydų grupės 
protestas Osvencime priešais Dievo 
Motinos - Lenkijos Karalienės 
parapinę bažnyčią, kurią žydai laiko 
senuoju stovyklos komendantūros 
pastatu. Manifestantai apklijavo 
bažnyčią Ženevos sutarties tekstais 
ir simboliškai uždarė šventovę - 
užblokavo įėjimą į bažnyčią. Po to 


žydai pasidavė į buvusio karmeličių 
vienuolyno pusę. Prie vienuolyno jie 
iškabino transparantą skelbiantį, kad 
tai yra „žydų kapinės, o ne vieta 
kryžiui". . 
1994 gruodžio 22 Basųjų karmelitų 
provincijolas t. B. J. Wanat išsiuntė 
laišką vyskupui K. Nycz'ui, kuriame 
rašė: „nuoširdžiai nepasakėme apie 
svarbiausią dalyką - idėjinę šio reikalo 
pusę. Tai yra organizuota kova dėl 
Kristaus Kryžiaus. Dėl šios kovos 
seserys buvo priverstos palikti Senojo 
Teatro pastatą. Jos buvo 
įkalbinėjamos su savimi pasiimti 
Kryžių iš vietos, kur hitlerininkai 
įvykdė egzekuciją daugeliui lenkų. Jos 
negalėjo to padaryti, nes laikė tai 
tikėjimo išdavyste ir Kryžiaus 
atsižadėjimu mūsų tėvynainių 
kankinystės vietoje. (...) Negalėjau 
sutikti patenkinti dabartinės 
vyresniosios prašymo atsisakyti 
ordino nuosavybės teisių teritorijai, 
kurioje stovi Kryžius. (...) Toks 
sutikimas atiduoti teritoriją į 
neatsakingas rankas implicite reikštų 
sutikimą pašalinti Kryžių ir teritorijos 
atidavimą Bažnyčios priešams. 
Tikintiesiems tai būtų tolygu 
Kristaus išdavystei ir tikėjimo 
išsižadėjimui (...). Taip pat esu 
įsitikinęs, kad ordino seserimis dėl jų 
paprastumo ir lengvati- 
kystės yra manipuliuojama“. 
1994 gruodžio 29 Motina Marija 
Kądziotka kreipėsi į Ministrų Tarybos 
valdybos šefą su prašymu pradėti 

procesą, siekiant, kad seserims būtų 
atlygintos kapitalinio remonto atlikto 
vad. Senojo Teatro pastatui 1984-93 
m. išlaidos. Į prašymą nebuvo 
atsakyta. 

1995 sausio 25 Pakartotinis rabino 
Weiss'o grupės protestas Osven- 
cime, reikalaujant pašalinti kryžių ir 
uždaryti bažnyčią. 

1996 kovas - balandis žydai 
pradeda ginčą dėl vad. „apsauginės 
zonos“ aplink buvusias Osvencimo 
ir Bžezinkos stovyklas. Iš Lenkijos 
valdžios jie reikalauja sustabdyti 
parduotuvių ir paslaugų punktų 
statybą ir net likviduoti visus 
gyvenamuosius pastatus 0,5 km 
spinduliu aplink buvusias 
koncentracijos stovyklas. 

1997 gruodžio 3 naktį iš buvusios 
koncentracijos stovyklos Bžezinkoje 
teritorijos pašalinti kryžiai, kurie 
stovėjo ten nuo 1983 metų. Jie buvo 
perkelti į Osvencimo šv. Juozapo 
Darbininko bažnyčią. Su tuo sutiko 
Belsko-Žyvieco diecezijos kurija bei 
Lenkijos kultūros ir meno ministerija. 
1998 vasario 18 Lenkijos ministras 
kontaktams su žydų diaspora 
Krzystof Sliwinski interviu „La 
Croix" pasakė, kad „kryžius, prie 
kurio Jonas Paulius II aukojo Šv. 
Mišias Osvencime 1979 m. 1r kuris 
dabartiniu metu stovi buvusio 
karmeličių vienuolyno teritorijoje, 
netoli koncentracijos stovyklos, 
neužilgo bus perkeltas". 

1998 vasario 19 Ministras Sliwinski 

pranešė, kad sutikimą kryžiaus 
perkėlimui davė Apaštalų Sostas ir 
vyskupas ordinaras Tadeusz 
Rakoczy. 

1998 balandžio 2 Lenkijos 
Premjero kanceliarijos šefas 
ministras Wieslaw Walendziak 
pareiškė „jei kryžius, kuris formaliai 
žiūrint stovi už stovyklos teritorijos, 
kliudo, tai neužilgo gali prasidėti 
diskusija ar Osvencimo miesto 
teritorijoje iš viso gali stovėti 
bažnyčios." 

1998 balandžio 8 Visuomeninio 
Komiteto Kryžiui ginti nariai parašė 
laišką Lenkijos Primui, Belsko- 
Žyvieco diecezijos ordinarui vysk. 
Tadeusz Rakoczy bei premjerui 
Jerzy Buzek, reikalaudami iš jo 
garantijos, kad popiežiaus kryžius liks 
savo vietoje. Į laišką nebuvo 
atsakyta. 

1998 balandžio 21 Laikraštyje 
„„Gazeta  Wyborcza“  Dawid 
Warszawski rašė: „Europos žydų 
suvokimu, krikščionybė paruošė 
dirvą žydų Išnaikinimui. Tas kryžius 
Auschwitze mūsų akimis yra 
persekiotojų, o ne aukų ženklas. Jo 
pastatymas krikščioniškosios 
Europos aukų - žydų kapinėse mus 
įžeidžia." Panašiai pasisakė 
vyriausiasis Lenkijos rabinas 
Menachem Joskowicz: „žydai negali 
melstis, kai kas nors jiems trukdo. 
Kryžius trukdo mums tai daryti. Kai 
noriu melstis, priešais mane yra 
kryžius - melstis negaliu." 


1998 gegužės 3 Premjeras Jerzy 
Buzek, kuris laiške aplinkinio 
Osvencimo regiono gyventojams 
parašė, kad „kryžių griovimas prieš 
religinių bendrijų valią buvo 
totalitarinių laikų bruožas". Premjeras 
taip pat parašė, kad vyskupas 
Rakoczy „kaipo Belsko-Žyvieco 
diecezijos šeimininkas ir asmuo, 
Bažnyčios vadovo pašauktas priimti 
sprendimus tikėjimo bei tikėjimo 
ženklų reikaluose, neturi baimintis, 
kad mano vadovaujama vyriausybė 
imsis veiksmų, kurie galėtų kokiu nors 
būdu galėtų įžeisti Kryžių". Protestą 
prieš bandymus pašalinti Kryžių 
pasirašė 130 parlamentarų. 

1998 gegužės 3 Lenkijos Primas 
pareiškė, kad „Osvencime kryžius 
stovėjo ir stovės" bei, kad jis negali 
būti „derybų objektu, nes jis yra tarp 
tikinčių Žmonių, kurie suvokė kryžių 
kaip išganymą." 

1998 birželio 4 ir 12 Pasaulio Žydų 
Kongreso vicepirmininkas Kalman 
Sultanik pareikalavo, kad stovyklos 
būtų eksteritorinės ir nebūtų 
valdomos Lenkijos Respublikos. 
Anot jo, „stovyklos teritoriją turi 
valdyti tarptautinė komisija, pvz. su 
UNESCO organo įgaliojimais." 
1998 birželio 14 grupė asmenų, tarp 
kurių buvo ir Kazimierz Switon 
nusprendė pradėti protesto bado 
akciją buvusio karmeličių vienuolyno 
teritorijoje. Šis protestas, trukęs 42 
dienas buvo nutylėtas informacinių 

tarnybų. 

1998 liepos 19 Visuomeninio 
Komiteto Kryžiui ginti piketas 
priešais Belsko-Žyvieco diecezijos 
kurijos pastatą Bielsko-Bialos 
mieste. Manifestacijos metu 
Kryžiaus gynėjų paklaustas ar 
Osvencimo kryžius gali būti 
pašalintas, vyskupas Rakoczy atsakė: 
„Žinoma gali!“. Spaudos konfe- 
rencijoje dalyvavę Kryžiaus gynėjai 
paprašė Vyskupą paaiškinti, „kodėl 
Bžezinkoje kryžiai buvo nuimti 
nakties priedangoje?“". ,,Su jumis 
nesikalbėsiu", atsakė Vyskupas. 
Vysk. Rakoczy kalbėjo ir apie tai, kad 
sprendimas dėl kryžiaus buvo 
priimtas „jau labai seniai, Ženevos 
derybų ir garsiųjų deklaracijų metu. 
Kryžiaus vietoje bus pastatytas 
paminklas su aiškiu kryžiaus 
elementu." 

1998 liepos 21 pakviestas Kryžiaus 
gynėjų, tėvas Edward Wesolek, 
pirmasis lenkų kunigas, perėjęs į Šv. 
Pijaus X Kunigų Broliją, kartu su 
būriu Tradicijai ištikimų katalikų iš 
visos Lenkijos, nuvyko į Osvencimą. 
Maloniai priimtas, t. Wesolek vedė 
bendrą maldą ir pasakė trumpą 
pamokslą prie popiežiaus kryžiaus. 
1998 liepos 25 prašant arkivysk. 
K. Majdanski'ui ir vysk. Z. 
Kraszewski'ui, po 42 dienų 
badavimas nutrauktas. Netoli 
popiežiaus kryžiaus Gliwice miesto 
tikinčiųjų grupė pastatė trijų metrų 

aukščio kryžių ir 50 mažų kryžių, tuo 
pradėdami naujų kryžių statymo 
akciją Žviroviske. Piligrimų ganytojas 
tėvas Sieminski pasakė: ,,Norėjome 
parodyti, kad savo Tėvynėje esame 
šeimininkai ir ginsime savo orumą 
moraliai leistinu būdu". 

1998 sausio 2 Žydų holokausto 
muziejaus Yad Vashem komunikate, 
sausio 3 dieną perduotame Reuterio 
agentūros, bet tuo metu necituotame 
Lenkijoje, aiškiai tvirtinama, kad 
„buvo susitarta, kad joks paminklas 
nebus pastatytas“ 

1998 rugpjūčio 6 [Izraelio] 
Kabineto sekretorius D. Naveh 
paprašė Lenkijos Respublikos 
ambasadoriaus W. Adamiecki'o imtis 
pastangų, siekiant kad Auschwitz- 
Birkenau naikinimo stovykloje būtų 
pašalinti kryžiai, kurie įžeidžia milijonų 
žydų žudynių vietą. 

1998 rugpjūčio 12 Šeši JAV 
kongreso Atstovų rūmų deputatai 
išsiuntė laišką Lenkijos premjerui 
Jerzy Buzek, ragindami pašalinti 
kryžius ir bažnyčią iš Osvencimo- 
Bžezinkos stovyklos teritorijos. Be 
kita ko, šis laiškas buvo radikalaus 
Niujorko rabino Avi Weiss'o 
tarpininkavimo rezultatas. 

1998 rugpjūčio 15 Osvencime 
Švč. Mergelės Marijos Dangun 
Ėmimo šventės dieną Šv. Pijaus X 
Brolijos kunigai aukojo tradicines Šv. 
Mišias 1r pastatė savo kryžių 
Žviroviske. Po Mišių tėvas Karl 


Stehlin pašventino visus naujai 
pastatytus kryžius. 

1998 rugpjūčio 17 „Gazeta 
Wyborcza" straipsnis „Prie kryžiaus 
gynėjų prisijungė lefebristai, 
popiežiaus priešininkai". 

1998 rugpjūčio 18 keliasdešimt 
Izraelio rabinų kreipėsi į Šv. Tėvą, 
ragindami kad jis, pasinaudodamas 
savo autoritetu, pasistengtų išspręsti 
konfliktą Osvencime. Lenkijos 
vyriausiasis rabinas Pinchas 
Menachem Joskowicz tvirtina, kad 
buvusios stovyklos teritorija turi būti 
eksteritorinė - nepavaldi Lenkijai. 
1998 rugpjūčio 19 Osvencimo 
rajono valdyba paskelbė nutraukianti 
sutartį Osvencimo Žvirovisko 
teritorijos nuomos sutartį su Karo 
Aukų Draugija, nuo 1993 m. 
nuomojusią šią valstybės iždui 
priklausančią teritoriją. 

1998 rugpjūčio 22 Amerikos 
organizacija „Shalom International", 
vienijanti virš 500 žydų organizacijų 
iš 16 šalių, paragino pradėti 
tarptautinį Lenkijos boikotą. 

1998 rugpjūčio 23 Šv. Pijaus X 
Kunigų Brolijos vadovas Rytų 
Europoje tėvas Karl Stehlin davė 
interviu laikraščiui ,,Tygodnik 
Siedlecki". Paklaustas, dėl ko Šv. 
Pijaus X Brolija nusprendė pastatyti 
savo kryžių Osvencime, jis atsakė: 
„Kryžiaus pastatymas reiškia 
paramą gynybai mūsų religijos 
simbolio, šio popiežiaus pastatyto 

kryžiaus. Tai yra išreiškimas mūsų 
valios ginti katalikų tikėjimą, kuriam, 
mūsų nuomone, iškyla grėsmė kai 
pašalinami labai svarbūs ženklai..." 
1998 rugpjūčio 25-26 
Čenstochovoje susirinko Lenkijos 
Episkopato nuolatinė taryba, kuri savo 
pareiškime neigiamai įvertino kryžių 
statymo akciją Osvencime, mo- 
tyvuodama tuo, kad ši akcija nega- 
vo vietos vyskupo sutikimo. 
Argumentuota ir tuo, kad ,Primas, 
miesto vyskupas ir kiti vyskupai 
kvietė dialogui ir kitų žmonių 
įsitikinimų gerbimui“. Pareiškime 
tvirtinama, kad savavališkas kryžių 
statymas „turi provokacijos požy- 
mių". Nuolatinė taryba kreipėsi ir į 
žydus, ,,vardan Abraomo, Jokūbo ir 
Izaoko Dievo, kuris mums 
krikščionims yra taipogi Jėzaus 
Kristaus Dievas“, prašydama juos 
tęsti dialogą, „kad Dievo vardas 
galėtų būti mūsų kartu garbinamas" 
1998 rugpjūčio 26 „Iš lenkų 
negalima atimti teisės įamžinti jų 
kankinių atminimą būdu, atitinkančiu 
jų tikėjimą bei tradiciją“ - parašė 
premjero kanceliarijos šefas Wieslaw 
Walendziak laiške šešiems Amerikos 
kongresmenams, parašiusiems laišką 
premjerui rugpjūčio 12. Laiške jis 
priminė, kad stovykla Auschwitz-1, 
prie kurios stovi kryžius, buvo skirta 
daugiausia lenkams. Walendziak taip 
pat pabrėžė, kad Žviroviske, vietovėje 
esančioje už stovyklos ribų 
hitlerininkai 1941 m. sušaudė 152 

lenkus. Gindamas buvusioje 
Bžezinkos stovykloje esančią 
bažnyčią, kurią žydai reikalavo 
uždaryti, pareigūnas pažymėjo, kad 
žydai neturėjo pretenzijų nei statant 
bažnyčią, nei ją konsekruojant 
1985 m. „Parapinės bažnyčios, 
[aptarnaujančios] beveik 5 tūkst. 
Bžezinkos gyventojų, uždarymas 
būtų nepriimtinas ne tik lenkams, bet 
ir viso pasaulio katalikams, 
nepriklausomai nuo jų tautybės“ - 
pareiškė ministras. Walendziak 
priminė, kad J. Buzek'o vyriausybė 
iš buvusios stovyklos teritorijos jau 
pašalino kryžius. 

1998 rugpjūčio 28 Lenkijos 
vyskupų komunikatą teigiamai 
įvertino Tarptautinė krikščionių ir 
žydų taryba, Pasaulinis žydų 
kongresas, Izraelio parlamento 
vicepirmininkas bei Jeruzalės Tautos 
atminties institutas Yad Vashem. 
Daugumoje pasisakymų reiškiama 
viltis, kad iš Žvirovisko bus pašalinti 
privatūs kryžiai, „kurie atrodo kaip 
provokacija“, anot Izraelio 
parlamento vicepirmininko Szewah 
Weiss. Yad Vashem direktorius 
Awner Shalew reikalavo ir 
popiežiaus kryžiaus pašalinimo. Gi 
Lenkijos vyriausiasis rabinas 
Menachem Pinchas Joskowicz, 
komentuodamas Lenkijos Episkopato 
poziciją pasakė, kad jijo „netenkina“. 
1998 rugpjūčio 28 Lenkijos 
prezidentas A. Kwasniewski 
pareiškė nuomonę, kad konfliktas dėl 

Osvencimo kryžių gadina gerą 
Lenkijos įvaizdį pasaulyje. Turiu 
vilties, kad per įtikinėjimą ir 
naudojant administracinius 
veiksmus, kurių ėmėsi vyriausybė, 
mums pavyks šį reikalą sutvarkyti." 
Prezidentas teigiamai įvertino 
Episkopato pareiškimą. 

1998 rugpjūčio 29 Kard. Glemp 
motyvuoja galimą kryžių pašalinimą 
iš Osvencimo tuo, kad jie nebuvo 
galiojančiai pašventinti. Dienraščio 
„Žycie“ publikuotame jo 
pasisakyme teigiama ,,...juk niekas 
tų kryžių nepašventino". Ten pat 
Primas pabrėžė, kad galiojančiai 
pašventintus kryžius Bažnyčia 
visada gins. Taip Primas išreiškė 
savo požiūrį į iškilmingą visų naujų 


kryžių pašventinimą, kunigo K. 
Stehlin atliktą rugpjūčio 15-tąją. 
1998 rugpjūčio 30 Tėvas Karl 
Stehlin po popiežiaus kryžiumi 
Žviroviske Osvencime aukojo 
tradicines Šv. Mišias II pasaulinio 
karo aukų intencija. Šv. Mišiose 
dalyvavo apie 300 tikinčiųjų. Po 
Mišių t. Stehlin pašventino visus 
naujai pastatytus kryžius. 

T. Stehlin pamoksle Mišių 
metu paneigė Šv. Pijaus X Kunigų 
Brolijai metamus kaltinimus 
neištikimybe popiežiui: ,,Nepaisant 
visko ką rašo spauda, Šv. Pijaus X 
Brolija nieko kito nenori ir nedaro, 
tik perduoda tikintiesiems tą Romos 
Katalikų Bažnyčios lobį - tikėjimą. 
Tokia yra mūsų pareiga, tokia yra 


Šv. Mišių Osvencime pradžia 1998 rugpjūčio 30 d. 

kiekvieno vyskupo, kiekvieno kunigo 
ir kiekvieno tikinčiojo pareiga. 
Brangūs tikintieji, jūs taip pat žinote, 
kad Katalikų Bažnyčia išgyvena tik 
per kunigus, per vyskupus, per 
popiežių, dėl to mūsų Brolijoje, 
nepaisant visko kas apie mus 
kalbama, mes kasdieną karštai 
meldžiamės už Šventąjį Tėvą. Mes 
pripažįstame jį! Neklausykite tų, kurie 
kalba apie mus: tai schizmatikai. 
Schizmatikai yra tie, kurie 
nepripažįsta Šventojo Tėvo. Mes jį 
pripažįstame. Meldžiamės už jį. 
Esame laimingi kai jis gina Tikėjimo 
visumą. Tokia yra Šventojo Tėvo 
užduotis. Popiežius yra aukščiausias 
katalikų Tikėjimo gynėjas; Tikėjimo, 
kurį perėmė iš praėjusių kartų ir turi 
perduoti ateinančioms." 

1998 rugpjūčio 30 Valstybinė 
Lenkijos televizija ir komercinės 
stotys informuoja apie tradicines Šv. 
Mišias Osvencime. 

1998 rugpjūčio 31 Lenkijos spauda 
informuoja apie vakarykštes 
tradicines Mišias Osvencime. 
Jacek'o Zakowski'o straipsnyje 
„Gazeta Wyborcza“ puslapiuose 
rašoma: ,„Osvencimo akcija“ yra 
nukreipta „iš esmės ne tiek prieš 
žydus, kiek prieš supasaulėjusią 
visuomenę ir Vatikano II susirinkimo 
dvasioje besimodernizuojančią 
Bažnyčią". 

1998 rugpjūčio 31 arkivysk. J. 
Žycinski, komentuodamas t. Stehlin'o 
pamokslą Šv. Mišių Osvencime metu 

išsireiškė, kad „kun. Stehlin pasirinko 
vėlyvojo marksizmo kelią." 

1998 rugsėjo 1 vysk. T. Pieronek, 
bažnytinės konkordato komisijos 
pirmininkas, apibrėžė Šv. Pijaus X 
Kunigų Brolijos poziciją kaip „tipiškai 
sektantišką". Jis išsireiškė, kad ne tik 
„lefebristai“, bet taip pat ir kiti rinksis 
Žviroviske, kad kaip „hienos susižertų 
savo“. Vyskupas H. Muszynski 
pavadino t. Stehlin'o pamokslą 
„gryniausia demagogijos forma". 
„Argumentuodamas“ šį vertinimą, 
Vyskupas nurodė t. Stehlin'o tautybę 
„vokietis kunigas imasi veiksmų, kurie 
- nepriklausomai nuo deklaracijų - 
aiškiai įžeidžia Bažnyčią ir tautą." 
(Pažymėtina, kad t. Stehlin pamokslą 
sakė lenkų kalba, kurią pats išmoko 
dirbdamas šalyje. Pamoksle kunigas 
pasisakė už lenkų tautos teisę būti 
savo žemės šeimininke, ginti savo 
tradicijas bei katalikų tikėjimą.) 
1998 rugsėjo 2 Lenkijos užsienio 
reikalų viceministras R. Sikorski per 
spaudos konferenciją Lenkijos 
ambasadoje Tel Avive pasakė, kad 
kryžiai Osvencime „yra statomi 
ekstremistų, kurie buvo pasmerkti tiek 
valstybinės tiek Bažnytinės valdžios. 
Visa afera yra provokuojama 
lefebristų." 

1998 rugsėjo 6 savaitraštis 
„Wprost“ straipsnyje pavadintame 
„„Antibažnyčia“ rašo apie 
„schizmatikus iš Šv. Pijaus X Kunigų 
Brolijos". Laikraščio nuomone, 
„šimtams tūkstančių“, o gal net ir 

„milijonams tikinčiųjų“ „,,yra 
artimesnis schizmatikas Marcel 
Lefebvre nei popiežius Jonas Paulius 
| gg 

1998 rugsėjo 13 tėvas Stehlin 
interviu laikraščiui ,,Tygodnik 
Siedlecki“ pasakė, kad „nebūtų 
Osvencimo kryžių problemos, jei 
Bažnyčia laikytųsi amžių Tradicijos.?? 
Kalbėdamas apie kryžius, kunigas 
priminė ginčą dėl Osvencimo 
karmeličių vienuolyno: ,,juk tada, 
spaudžiant žydų grupuotėms, buvo 
pašalintos ne tik seserys karmelitės, 
bet ir Švenčiausiasis Sakramentas." 
1998 rugsėjo 14 Osvencime vėl 
pastatyti nauji kryžiai. Vieną iš jų 
pastatė kunigas prelatas Ryszard 
Krėl iš Kępice prie Slupsko. Po 
popiežiaus kryžiumi kun. Tadeusz 
Dzięgel-Wotynowicz aukojo Šv. 
Mišias. Pamoksle kunigas pasakė 
„hierarchinė Bažnyčia stipriai nutolo 
nuo Evangelijos". Kalbėdamas apie 
kryžių gynybą, kun. Dzięgel- 
Wotynowicz prisiminė Šv. Pijaus X 
Brolijos kunigo t. E. Wesotek'o 
posakį pamoksle per šv. Mišias 
Osvencime, sakydamas „tai yra 
Westerplatte, neturime kur trauktis." 
1998 rugsėjo 27 kun. prelatas 
Ryszard Krėl iš Kępice prie Slupsko, 
kuris rugsėjo 14 pastatė kryžių 
Žviroviske, buvo už tai Košalino - 
Kolobžego vyskupo ordinaro 
Mariano Gotębiewskio nubaustas 
metinėmis atostogomis. 


1998 gruodžio 2 Lenkijos premjeras 
J. Buzek užtikrino pagrindinių 
pasaulio žydų organizacijų atstovus, 
kad visi nauji kryžiai Osvencime bus 
pašalinti. Laiškas šiuo klausimu buvo 
perduotas Vašingtone vykstančiai 
konferencijai, skirtai holokausto aukų 
turto grąžinimui. Informacinė 
agentūra ,,Katolicka Agencja 
Informacyjna“ perdavė laiško tekstą. 
Štai jo fragmentai: „Visi nauji kryžiai 
Žviroviske bus pašalinti. Lenkijos 
vyriausybė yra nusistačiusi tai 
padaryti kuo greičiau. Visgi negalime 
laužyti Lenkijos teisės. Jeigu 
nepriklausomi teismai, kurių 
sprendimus - nepriklausomai nuo 
mūsų nuomonių - turime gerbti, dels 
priimti galutinį sprendimą, būsime 
priversti ieškoti kitų teisinių išeičių. 
(...) Mano vyriausybė traktuoja 
lenkų-žydų dialogą kaip prioritetinį 
dalyką. (...) Trijų dienų bėgyje 
buvome trijų naujų sinagogų 
grąžinimo ir atidarymo liudininkais. 
Finansuojame žydų kultūros centrą 
ir švietimo programas, susijusias su 
mokymu apie holokaustą. (...)" 

O Osvencimo kryžiai, nepaisant 
„religinės tolerancijos“ šalininkų 
spaudimo vis dar tebestovi. Tegul 
Kryžius - „kvailystė pagonims ir 
papiktinimas žydams" - toliau šviečia 
pasauliui... 


(Pagal ,Zawsze Wierni“) 

Kun. Matthias Gaudron 


SEPTYNI MALONĖS 
ŠALTINIAI 
6 DALIS: ISPAŽINTIS 


Atgailos Sakramentas 
posusirinkiminės Bažnyčios 
praktikoje vis labiau slenka į antrą 
planą. Išpažintis suprantama kaip 
našta, įrankis, pasunkinantis žmonių 
gyvenimą, tuo tarpu iš tikrųjų yra 
visiškai priešingai. Kristus įsteigė šį 
sakramentą savo Prisikėlimo dieną. 
Šventasis Jonas rašo: „Tos pirmo- 
sios savaitės dienos vakare, durims, 
kur buvo susirinkę mokiniai, dėl žydų 
baimės esant užrakintoms, atėjo 
Jėzus, atsistojo viduryje ir tarė: 
„Ramybė jums!“... Tai pasakęs jis 
kvėpė įjuos ir tarė: „Imkite Šventąją 
Dvasią! Kam atleisite nuodėmes, 
tiems jos bus atleistos, o kam 
sulaikysite,- sulaikytos" (Jn 20, 19- 
23). Taigi, Išpažintis yra velykinė 
Išganytojo dovana, kuri turėtų 
mums suteikti vidinę ramybę. Iš tiesų, 
juk tik nuodėmės atima iš mūsų 
tikrąją ramybę. Žmogus, užsikrovęs 
ant savo pečių kaltės naštą, 
nebesugyvena nei su Dievu, nei su 

pačiu savimi . Nukrypęs nuo savo 
amžinojo tikslo, jis yra draskomas 
vidinių prieštaravimų. Jis negali būti 
iš tiesų laimingas, nes jį graužia 
sąžinė. Visi malonumai, vedantys jį 
prie nuodėmės, vis tiek negali grąžinti 
jam prarastos vidinės ramybės. 
Galbūt daugybė psichinių ligų 
kyla iš slaptų nuodėmių, kurios metų 
metais graužė sielą ir pamažu ją 
išsekino. Dažnai tie, kurie nenorėjo 
atlikti išpažinties kunigui, išpažįsta 
savo prasikaltimus kokiam nors 
psichologui, taigi, visiškai natūralu 
yra jau tai, kad mes norime išsakyti 
visa, kas spaudžia mūsų širdį. Kas 
neišsako savo rūpesčių ir problemų, 
o visada tamposi jas su savimi, 
lengvai gali tapti nusivylusiu ir 
nelaimingu. Taigi, žmonės šiandien 
skuba pas psichologą - panašiai, 
kaip anksčiau prie klausyklos. 
Psichologai irgi dažnai atvirai sako, 
kad jie atlieka nuodėmklausio 
pareigas - kasdien daugybė žmonių 


jų pagalba nori palengvinti savo 
sąžines. Tačiau vis tik lieka vienas 
skirtumas: tik kunigas gali tarti 
išlaisvinančiuosius žodžius: „Ego te 
absolvo... - Išrišu tavo nuodėmes!" 
Psichologas gali šiek tiek paguosti, 
galbūt pagydyti sielos kančias, netgi 
suteikti didžiulę pagalbą psichinių 
ligų atveju, tačiau nuodėmes atleisti 
- ne, to jis negali! Tik kunigas 
pajėgia nuimti naštą žmogui, 
besijaučiančiam prislėgtu sunkios 
kaltės. Kaip nuostabu - jei kas 
pridaręs net ir sunkiausių nuodėmių 
bei šlykščiausių nusikaltimų, už 
kuriuos nusipelnė būti amžinai 
įmestas į giliausią pragaro bedugnę, 
jam tereikia tik atgailaujant išpažinti 
savo nuodėmes kunigui, kuris yra 
Kristaus tarpininkas, ir akimirksniu 
jam viskas bus atleista. Nusidėjėlis 
gali atsitiesti su džiugia mintimi, kad 
dabar vėl viskas gerai. Taip 
paprastai Dievas yra mums tai 
sutvarkęs ir iš tiesų blogio paslaptis 
yra ta, kad velnias siekia tolinti 
žmones nuo išpažinties. 

Dabar norėtume toliau 
panagrinėti Atgailos Sakramentą ir 
penkias sąlygas, būtinas gerai ir 
galiojančiai išpažinčiai atlikti. Šios 
sąlygos yra: sąžinės patikrinimas, 
gailestis, geras pasiryžimas, nuoširdi 
išpažintis ir paskirtos atgailos 
išpildymas. 


SĄŽINĖS PATIKRINIMAS 


Kad suvoktume savo 
tikrąją padėtį Dievo atžvilgiu, 
pirmiausia turime save patikrinti. 
Juk kiekvienas pagerėjimas 
prasideda nuo savęs pažinimo. 
Galima ištirti savo sąžinę, remiantis 
Dešimčia Įsakymų arba specialiu 
sąžinės patikrinimu iš malda- 
knygės. Pirmiausia privalu surasti 
savo sunkiąsiais nuodėmes, nes 
išpažintyje niekuomet negalima jų 
nutylėti. Nuodėmė yra sunki 
tuomet, kai kalbama apie svarbų 
dalyką, kai apie poelgio 


nuodėmingumą buvo žinoma ir kai 
buvo nusidėta laisva valia. Todėl, 
pavyzdžiui poros markių vagystė, 
melas dėl sutrikimo, norint išvengti 
nemalonios padėties ar mažytis 

ginčas nėra sunkios nuodėmės, nes 
šie dalykai nėra svarbūs. Taip pat 
būtina Žinoti, kad nusidedant 
pažeidžiama Dievo valia. Kas, 
turėdamas švarią sąžinę, padaro 
nuodėmingą poelgį, tačiau nežino, 
kad tai yra nuodėmė, nenusideda. 
Sunkios nuodėmės nebus ir tada, 
kai valia, (pvz. dėl baimės ar proto 
užtemimo) yra taip suvaržyta, kad 
nebegali laisvai veikti,- tai tam 
tikromis aplinkybėmis gali atsitikti 
savižudybės metu. Neretai 
pasitaikančios sunkios nuodėmės 
yra: bepriežastinis sekmadienio 
Mišių apleidimas, sunkus kito 
žmogaus apšmeižimas, laisvai 
prisileidžiamos nepadorios mintys, 
žodžiai ar veiksmai, didelę vertę 
turinčių daiktų pagrobimas irt.t. Kas 
nėra tikras, ar nuodėmė yra sunki, 
ar lengva, turi ramiai paklausti 
nuodėmklausio. 

Sunkių nuodėmių atveju 
būtina apgalvoti, kiek kartų jos 
buvo padarytos po paskutinės 
išpažinties, kadangi tai privaloma 
pasakyti išpažinties metu. Taip pat 
privalu patikrinti galimą sunkinančių 
aplinkybių buvimą. Šiuo atžvilgiu 
vagystė iš neturtėlio blogesnė, nei iš 
turtuolio; skyrybos blogiau nei 
nevedusiųjų paleistuvavimas ir t.t. 
Jei sąžinės patikrinimas atliktas 
kruopščiai ir tiksliai, tai nereikėtų 


pernelyg baimintis, - nors 
apgalvotai nepasakyta sunki 
nuodėmė daro išpažintį 
negaliojančia, tačiau jei žmogus 
nepaisant tvarkingo sąžinės 
patikrinimo, užmiršo sunkią 
nuodėmę, jo išpažintis yra galiojanti. 
Jis tik privalo užmirštąją nuodėmę 
pridurti prie sekančios išpažinties, 
iškart, kai vėl jos eina. Beje, yra 
gerai kiekvieną vakarą atlikti mažą 
praėjusios dienos sąžinės ištyrimą. 
Kasjį atlieka, turės nedaug rūpesčių 
dėl patikrinimo prieš išpažintį. 


GAILESTIS 


Antroji Atgailos Sakramento 
sudėtinė dalis yra gailestis. Niekas 
negali tikėtis, kad gaus savo 
nuodėmių atleidimą, jei neparodys 
gailesčio. Pačiam Dievui būtų 
neįmanoma ištrinti nuodėmes kam 
nors, kas dėl jų nesigaili, nes toksai 
juk laikosi įsikibęs savo nuodėmių 
ir tuo pačiu savo nusigręžimo nuo 
Dievo. Šis gailestis turi būti 
antgamtinis, t.y. gailestis dėl 
nukrypimo nuo Dievo valios. Vien 
natūralaus gailesčio, kokį jaučia 
pavyzdžiui girtuoklis, sugriovęs 
savo gyvenimą arba nusikaltėlis, kurį 
sugavo, nepakanka. Juk jie gailisi tik 
savęs pačių; tai ką įvykdė, jie darys 
vėl, iškart po to, kai pasibaigs 

IŠPAŽINTIS 


atpildo už jų darbus laikas. Tikras 
gailestis glūdi bjaurėjimęsi 
nuodėmėmis ir nusisukime nuo jų. 
Tai yra skausmas dėl padarytų 
nuodėmingų poelgių. Be to, šis 
skausmas nebūtinai turi būti juntamas 
- pakanka valingo nusigręžimo nuo 
nuodėmių - tačiau, reikia stengtis 
pajusti gilų skausmą ir melsti Dievą, 
kad Jis mus apdovanotų tokiu 
skausmu, kad jo dėka mums būtų 
lengviau išvengti nuodėmių ateityje. 
Juntamą skausmą išgyvenę, pvz.: 
Šv. Marija Magdalena ir Šv. Petras. 
Marija Magdalena savo gailesčio 
ašaromis plovė Išganytojo kojas, o 
po to šluostė jas savo plaukais. 
Apie Šv. Petrą skaitome, kad 
giedant gaidžiui jis buvęs taip 
sukrėstas savo išsižadėjimo, jog 
verkęs iš kartėlio. Todėl jie abu 
vėliau būtų susitaikę su bet kokiu 
kitu blogiu, nei dar kartą į tas pačias 
nuodėmes atkritę. 

Gailestis skirstomas į tobulą 
ir netobulą. Netobulo gailesčio 
priežastis yra baimė teisingos 
bausmės, kuri nusipelnyta už 
nuodėmes. Jis kyla, kai Žmogaus 
neapleidžia mintis, jog negavęs 
nuodėmių atleidimo, bus Dievo 
teisėtai nubaustas pragaro arba, 
mažų mažiausiai, ilgo buvimo 
skaistykloje bausme. Taip gailėjosi 
Ninevijos gyventojai, kurie, pranašui 


Jonai pagrasinus, kad Dievas po 40 
dienų sunaikins jų miestą, atgailavo, 
barstydamiesi galvas pelenais. Šis 
netobulas gailestis yra iš tiesų 
antgamtinis ir pakankamas 
išpažinčiai atlikti. 

Tobulas gailestis, priešingai 
nei netobulas, kyia iš meilės Dievui. 
Nuodėmės apgailimos ne tik dėl 
bausmės, kurią jos užtraukė, bet 
labiausiai dėl to, kad dėl jų buvo 
įžeistas Dievas. Šis gailestis kyla, kai 
mąstome apie Dievo geradarybes. 
Dievas visuomet pasirodo mums 
kaip maloningas Tėvas, jis yra 
suteikęs mums neapsakomą 
gausybę gamtinių ir antgamtinių 
gėrybių, tačiau mes visada elgiamės 
taip, lyg visos tos gėrybės būtų 
niekai ir atmetame Jo meilę. Kad 
pažadintume savyje gailestį iš meilės, 
ypač tinka Kristaus kančių 
apmąstymas, nes mūsų širdis tikrai 
turėtų būti akmeninė, jei visa tai, ką 
Išganytojas privalėjo iškentėti už 
mūsų nuodėmes, paliktų mus 
abejingais. Tobulas gailestis 
pranašesnis už netobulą tuo, kad 
tobulasis nusidėjėliui iškart sugrąžina 
malonę - dar prieš išpažintį - sunkios 
nuodėmės būklė ir meilė Dievui 
sieloje yra nesuderinami. Nepaisant 
to, nuodėmės, aišku, dar turi būti 
išpažintos. Visu pirma, kad galėtume 
priimti Šv. Komuniją, nepakanka 

vien sužadinti meilės gailestį už savo 
sunkias nuodėmes. Kas jaučiasi 
tokias nuodėmes padaręs, pirmiau 
privalo eiti išpažinties - tik po jos 
galima atsiklaupti prie Dievo stalo. 
Galiausiai, tobulas gailestis sukelia 
dar ir norą išpažinti savo nuodėmes, 
nes kas myli Dievą, tas norėtų 
padaryti viską, ką Dievas paliepė 
nuodėmių atleidimui gauti. Tačiau 
meilės gailestis sužadintinas kuo 
dažniau - pirmiausia tuomet, kai 
padaroma sunki nuodėmė, kad kuo 
įmanomai greičiau vėl pasiektume 
malonę vėl būti Dievo vaiku.; bei 
mirties pavojuje, kai galbūt nebėra 
jokios galimybės atlikti išpažintį. 


PASIRYŽIMAS 


Su gailesčiu visuomet yra susijęs 
geras pasiryžimas, nes niekas iš tiesų 
nesigaili, jei ketina toliau daryti 
nuodėmes, kaip iki tol. Nors žinome, 
kad esame silpni ir po išpažinties 
praėjus kuriam laikui turbūt vėl 
nusidėsime, tačiau vis tik privalome 
nors truputėlį pasirūpinti, jog būtume 
geresniais. Todėl nėra tikro pasi- 
ryžimo jei nenorima išvengti 
sekančios progos sunkiai nuodėmei 
įvykdyti. Taip elgiasi, pvz. daktaras, 
dirbantis abortų klinikoje ar žmogus, 
kuris verčiasi tuo, kas neišvengiamai 
susieta su sunkiomis nuodėmėmis . 

Tokiam žmogui kunigas negali duoti 
išrišimo, jei jis nenutaria tuojau pat 
nutraukti darbo tokioje darbo- 
vietėje. Tas pats pasakytina apie 
porą, kuri, be jokios galiojančios 
santuokos, gyvena drauge. Joks 
kunigas negali duoti jiems išrišimo, 
jei jie nenori išsiskirti. Net jei 
kunigas duotų išrišimą, jis būtų 
negaliojantis, nes nuodėmės negali 
būti atleistos tiems, kurie nenori 
pakeisti savo nuodėmingo 
gyvenimo. 

Kalbant apie pasiryžimo 
būtinybę, patartina per kiekvieną 
išpažintį nuspręsti padaryti kažką 
konkretaus, pvz.: nukreipti visas 
pastangas į tikslingą kovą su savo 
pagrindine silpnybe. 


IŠPAŽINIMAS 


Galiausiai klausykloje savo 
nuodėmes privalu išpažinti 
nuoširdžiai. Nereikėtų nei teisintis, 
nei padidinti nuodėmių dėl dirbtinio 
nusižeminimo, o atskleisti 
nuodėmklausiui tokią sielos padėtį, 
kokia ji buvo nustatyta po sąžinės 
patikrinimo. Sunkias nuodėmes 
išpažįstant, pateikiamas jų skaičius 
bei sunkinančios aplinkybės. 
Nebūtina, tačiau labai patartina 
išpažinti ir visas lengvąsias 
nuodėmes. Niekada nemanykime, 


IŠPAŽINTIS 


kad lengvosios nuodėmės - 
kažkokios smulkmenos, nes ir jos 
įžeidžia Dievą bei ardo mūsų 
draugystę su juo, o tai yra didelis 
blogis. Klausykloje reikia šnekėti 
tyliai, tačiau pakankamai aiškiai, 
kad kunigas galėtų viską suprasti. 
Kas sąmoningai kalba taip neaiškiai, 
jog kunigas jo nesupranta, lygiai taip 
pat nusideda, kaip tas, kuris nutyli 
nuodėmę. Bet koks klaidingas 
gėdinimasis čia nedera. Kas padarė 
nuodėmę, tam turi užtekti drąsos ją. 
išpažinti, visa kita yra bailumas ir 
išdidumas. Be to, nutylėti sunkią 
nuodėmę per išpažintį yra didžiausia 
kvailystė, kurią galima padaryti, nes 
išpažintis tuomet negaliojanti ir 
sąžinę užgula dar viena sunki 
nuodėmė. Šiuo atveju iš tiesų būtų 
geriau, jei žmogus iš viso nebūtų ėjęs 
išpažinties. 

Prisiminkime apie tai, kad 
nuodėmklausys yra prisaikdintas 
kuo griežčiausiai tylai. Apie 
nuodėmę, kurią sužinojo tik iš 
išpažinties, jis negali prabilti 
jokiomis aplinkybėmis. Išpažinties 
paslaptis iš tiesų yra pati griežčiausia 
iš visų pasaulyje esančių paslapčių, 
ir kunigas privalo verčiau mirti ar į 
kalėjimą sėsti, nei išpažinties 
antspaudą sulaužyti. Dėl šios 
paslapties sutiko žūti šv. Jonas 
Nepomukas ir kiti šventi kunigai. 

Išdavęs išpažinties paslaptį, kunigas 
ne tik sunkiai nusidėtų, bet dar ir 
būtų automatiškai ekskomuni- 
kuojamas - tai yra, nubaustas 
bausme, kurią atleisti jam galėtų tik 
Popiežius. 

Tegul niekas nemano, kad 
nuodėmklausys jį niekins už jo 
nuodėmes. Kunigas žino žmonių 
silpnybes - iš savo paties bei 
daugybės kitų penitentų. Tas, kuris 
išpažįsta galbūt ypač nemalonią 
nuodėmę, yra ypatingai gerbtinas, 
kadangi jam užteko nusižeminimo 
atlikti šią išpažintį. Jei iš viso kas 
nors gali būti niekintinas, tai tik 
žmogus, kuris yra per bailus, kad 
nuoširdžiai ir atvirai išpažintų savo 
nuodėmes. Aišku tai , kad išpažintis 
atliekama kunigui - paprastam 
žmogui, glūdi neabejotinas 
pažeminimas, tačiau būtent jis jau 
yra pirmoji dalis atgailos, kurią 
privalome atlikti už savo nuodėmes. 
Taip pagydoma puikybė žmogaus, 
kuris nusidėdamas sukilo prieš 
Dievą. Kas visada išpažįsta savo 
nuodėmes atvirai, niekad nebus 
visiškai užkietėjęs savo puikybėje. 


IŠRIŠIMAS IR ATGAILA 
Po to, kai nuodėmės 


išpažintos, kunigas atliekančiajam 
išpažintį taria pamokymų ir 


paguodos žodžių bei prieš 
suteikdamas jam išrišimą, paskiria 
atgailą. Ši atgaila yra būtina, kadangi 
išpažintis panaikina visą nusidėjėlio 
kaltę, tačiau ne visą bausmę. Dievas 
čia su mumis elgiasi kaip tėvas su 
savo vaiku, kuris nusikalto ir dabar 
prašo atleidimo. Jei tėvas iš visos 
širdies, noriai atleidžia savo vaikui, 
vis tiek dažnai jis paskirs jam 
bausmę. 

Taigi, išpažintis visiškai 
atstato sugriautą ar pažeistą 
draugystės saitą tarp Dievo ir mūsų, 
tačiau tam, kad pripažintume, 
kokios sunkios yra nuodėmės Dievo 
akyse bei tam, kad nelaikytume jų 
kažkokia smulkmena, būtina, kad 
mes už savo išpažintas nuodėmes 
dar ir darytume atgailą . Privalome 
atgailauti už neteisybę, kuria 
įžeidėme Dievo Didybę. Taigi, nors 
už išpažintą nuodėmę į pragarą 
nebepateksime, tačiau skaistyklą 
turbūt turėsime patirti. Atgaila, kurią 
paskiria nuodėmklausys, dėl tos 
priežasties, kad ji yra Sakramento 
dalis, turi ypač didelę bausmių 
pašalinimo jėgą. Bent dalis laikinųjų 
bausmių, kurias už atgailą turime 
atlikti šioje žemėje arba skais- 
tykloje, bus mums panaikintos 
atgailos dėka. Todėl atgaila atliktina 
iškart po išpažinties ir gerai, kai prie 
jos savanoriškai priduriami keli 


30 


atgailos darbai, nes lengviau 
atgailauti už savo nuodėmes čia 
žemėje, nei skaistykloje. Čia atgaila 
visad yra užpelnyta, bet ten 
nepadarytą žemėje atgailą reikės 
atlikti su milžiniškomis kančiomis. 

Paskyręs atgailą, kunigas 
suteikia penitentui absoliuciją arba 
išrišimą. Jo svarbiausi žodžiai: ,,Zgo 
te absolvo a peccatis tuis in nom- 
ine Patris et Filii et Spiritus Sancti 
- Aš išrišu tave nuo tavo nuodėmių 
vardan Tėvo ir Sūnaus, ir 
Šventosios Dvasios“. Juos 
tardamas, kunigas yra tikras 
Kristaus vietininkas, nes nuodėmių 
atleidimas yra tikrai dieviškas 
darbas. ,,Kas gi gali atleisti 
nuodėmes, jei ne vienas Dievas?! 
(Mk 2, 7). 

Išrišimas nuima nuo sielos 
visą jos kaltę už nuodėmes, 
Kristaus Kraujo galia, tyrai nuplauna 
nuo sielos visas dėmes. Jis pašalina 
visas amžinąsias pragaro bausmes 
už nuodėmes bei, kaip jau minėta, 
drauge su atgaila bent dalį laikinųjų 
bausmių. Kas buvo praradęs 
malonę, vėl taps Dievo vaiku, o kas 
teturėjęs išpažinti vien tiktai 
lengvąsias nuodėmes, tam Dievo 
Malonės bus padauginta. Be to, 
išpažintis suteikia ypatingą pagalbą 
ir jėgą ateityje sėkmingai išvengti 
išpažintųjų nuodėmių. 


IŠPAŽINTIS 


DAŽNA IŠPAŽINTIS 


Nors Bažnyčia savo 
vaikams griežtai prisako kartą per 
metus išpažinti savo sunkiąsias 
nuodėmes, bet Ji neabejotinai 
pageidauja dažnesnių išpažinčių. Tai 
galioja taip pat ir tiems, kurie nėra 
padarę jokios mirtinos nuodėmės. 
Išpažintis yra viena iš svarbiausių 
dvasinės pažangos priemonių - juk 
ji palaiko mūsų budrumą kovoje su 
nuodėme, teikia jėgų išvengti 
nuodėmės, išsaugo didžiulę ramybę 
sieloje 1r didina pašvenčiamąją 
malonę. Išpažintis kas mėnesį yra 
geriausias vidurkis. Taip pat labai 
patartina turėti vieną pastovų 
nuodėmklausį, kuriam ne tik 
reguliariai išpažįstamos nuodėmes, 
betirjo patarimo klausiama visais 
dvasinio gyvenimo klausimais. Jei 
toks dvasinis tėvas yra išmintingas 
žmogus, pats siekiantis tobulumo, 
tuomet jis yra neįkainojama pagalba 
dvasinėje pažangoje. Beveik visi 
šventieji yra turėję tokį dvasinį 
vadovą. Turėtų būti savaime 
suprantama, kad tokiu nuolatiniu 
nuodėmklausiu gali būti tik Tradicijos 
kunigas, o ne toks, kuris pats yra 
modernių reformų suklaidintas, kaip 
sako Kristus: „jeigu aklas aklą ves, 
abu į duobę įkris" (Mt 15, 14). Tik 
blogiausiu atveju, kai atsiduriama 

mirties pavojuje ar ilgą laiką 
gyventa sunkioje nuodėmėje, 
galima atlikti išpažintį kitam kunigui. 
Šiuo atveju privalu atsižvelgti, kad 
nebūtų einama pas bet kurį, o tik 
pas kunigą, apie kurį galima manyti, 
kad jis dar tebeturįs teisingą 
intenciją. Beje, visuotinė 
posusirinkiminė išpažinties 
atsisakymo praktika atskleidžia 
naujųjų reformų esmę. Tikro 
bažnytinio gyvenimo atnaujinimo 
laikai visuomet sutapdavo su 
didelio klausyklų apgulimo 
laikotarpiais. Jei po II Vatikano 
Susirinkimo būtų vykdyta tikra 
Bažnyčios reforma, tai būtų 
pasireiškę taip pat ir išpažinties 
praktikos suklestėjime. Kadangi 
yra priešingai, ir daugelis priima 
Komuniją, neatlikę išpažinties, 
taigi - kaip tenka manyti - nevertai 
priima Viešpaties Kūną, tai dar 
kartą paaiškėja, jog 
posusirinkiminės reformos nėra 
tikros reformos. 


(Mitteilungsblat 1995 laptritis) 


TRADICINĖS ŠV. MIŠIOS - 
UŽDRAUSTOS AR 
PRIVALOMOS? 


Tėvo Paul L. Krammer atsakymas į Filipinų Vyskupų 
Konferencijos „Patarimus kunigams ir pasauliečiams". 
(Tęsinys - pradžia Nr. 4) 


Į TEIGINĮ „Po antrojo 
Vatikano susirinkimo buvo katalikų, 
kurie užsispyrę mintyse reikalavo 
laikytis iki Vatikano II susirinkimo 
buvusių liturginių praktikų ir 
pasipriešino tam tikriems pasikei- 
timams liturgijoje, įvestiems 
Vatikano II susirinkimo...?*, AŠ 
ATSAKAU: 

Per paskutinius 25 metus 
katalikai buvo klaidingai tikinami, 
kad Vatikano II susirinkimas davė 
sutikimą pasikeitimams, kurie įvyko 
Romos liturgijoje, ir kad popiežius 
Paulius VI įvedė į Bažnyčios teisę 
naujas Mišias kaip senojo ritualo 
privalomą pakeitimą. 

Antrasis Vatikano susi- 
rinkimas neišleido jokių įstatyminių 
dekretų ar kanonų dėl liturgijos, bet 
tiktai nubrėžė bendras gaires ir 
principus liturgijos atnaujinimui. 
Konstitucija apie liturgiją 
Saccrosanctum Consilium, 


nustato: 

„Pakeitimai tebūnie įvedami 
tik tada, kai iš jų pramatoma tikra 
nauda Bažnyčiai rūpestingai Žiūrint, 
kad naujos formos lyg organiškai 


-augtų iš jau esančiųjų (III, 23)? 

Ta pati konstitucija (Įvado 
4 punkte) aiškiai nustatė, kad 
Mišiose neturės būti daroma 
radikalių pakeitimų, teigdama: 

„Pagaliau ištikimai 
sekdamas tradicija šventasis 
susirinkimas pareiškia, jog Motina 
Bažnyčia visas teisėtai pripažintas 
liturgijas laiko lygiateisėmis ir 
vertomis lygios pagarbos ir kad yra 
nusistačiusi jas ir ateityje 
saugoti bei visokeriopai palaikyti. 
Jis taip pat nori, kad, kur reikia, 
vadovaujantis sveikos tradicijos 
dvasia jos būtų su apdairumu ištisai 
peržiūrėtos..." 

Iš šių Susirinkimo tekstų 
paaiškėja, kad Susirinkimas, nors jis 


neišleido legislatyvinių kanonų arba 
dekretų apie liturgiją, viena- 
reikšmiškai teigia savo intenciją 
išsaugoti tradicinį Romos Mišių 
Ritualą. Suririnkimas neturėjo 
intencijos uždrausti tradicinį Romos 
Mišių Ritualą ir pakeisti jį „naujuoju 
Mišių ritualu"! , kuris yra iš esmės 
identiškas „Missa Normativa“ ir 
kuris buvo atmestas 1967 m. Romos 
vyskupų sinodo, sudaryto beveik tik 
iš Vatikano Antrojo Susirinkimo 
tėvų.? 

Kruopštus įstatymleidystės, 
kuri įvedė naują Mišių ritualą, tyrimas 
galų gale rodo, kad popiežius Paulius 
VI nepanaikino ir neuždraudė 
tradicinio Romos Mišių Ritualo. Jis 


tiktai sumažino teises keliems 
popiežiaus šv. Pijaus V bulės Ouw0 
Primum Tempore teiginiams tam, 
kad leistų naudoti naujas Mišias. 
Fundamentalus doku- 
mentas, įsteigiantis Naujas Mišias, 
buvo Missale Romanum, išleistas 
Pauliaus VI 1969 balandžio 3 d. Jis 
buvo išleistas tų pačių metų birželį 
rinkinyje Acta Apostolicae Sedis 
su pridėtu papildomu straipsniu. 
Šiame pridėtame straipsnyje 
randame teisinę terminologiją, kuri 
duoda konstitucinę įstatymo galią 
viskam, ką jis nutaria: ,,„Ouae 
constitutione  hac Nostra 
praescripsimus vigere incipient a 
XXX proximi mensis Novembris 

hoc anno, id est a Dominica I 
Adventus". (Ką mes įsakėme šita 
savo konstitucija, pradės galioti nuo 
šių metų (1969) lapkričio 30 d., t.y., 
nuo pirmo Advento sekmadienio). 

Esminiai žodžiai prieš tai 
cituotoje frazėje yra „ką mes 
įsakėme“ (guae ... praescrip- 
simus), todėl kad būtent jie tiksliai 
nustato, ką Paulius VI paskelbė 
esant įstatymu. Konstitucijoje yra 
tiktai du tokie nutarimai: 1.,,Mes 
nusprendėme pridėti tris naujus 
kanonus prie eucharistinės maldos“, 
ir 2. „Mes nurodėme, kad mūsų 
Viešpaties žodžiai būtų identiški 
kiekvienoje kanono formoje". 

Šitie du nutarimai yra 
vienintelė  įstatymleidystė 
dokumente. Vadinasi, paragrafą 
baigiantis teiginys „Mes skelbiame, 
kad šitie įstatymai ir nurodymai būtų 
tvirti ir efektyvūs dabar ir ateityje, 
iki tam tikro laipsnio nepaisant mūsų 
pirmtakų išleistų apaštališkųjų 
konstitucijų ir įsakų - netgi tų, kurie 
nusipelno ypatingo paminėjimo ir 
teisių sumažinimo", formaliai 
įstatymo galia suteikta tiktai šiems 
dviems nutarimams. 

Pagrindinis elementas šioje 
paskutinėje frazėje yra „teisių 
sumažinimas". Naujasis Pauliaus VI 
Mišiolas yra tiktai išimtis, teisių 
sumažinimas, iki tol buvusiems 


įstatymams, kurie vis dar veikia. 
Nepaisant popiežiaus asmeninių 
norų ir nuomonių, išreikštų 
neoficialiu ir neteisiniu būdu, legaliai 
išreikšta Romos Pontifiko valia 
neįvedė naujo Mišių ritualo 
Bažnyčios Lotynų Patriarchate. 
Pauliaus VI Missale Romanum yra 
tiktai teisių sumažinimas kai kuriems 
Ouo Primum nurodymams, kurie 
lieka galioti. 

Todėl klaidinga teigti, kad 
įstatymai, įsteigiantys Naująsias 
Mišias, naują ritualą Romos 
Bažnyčioje padaro privalomu. 
Kardinolas Silvio Oddi, duodamas 
interviu 1988 rugpjūčio Valeurs 
Actuelles numeryje tai išaiškino taip: 
„Reikia pasakyti, kad šv. Pijaus V 
Mišios faktiškai niekada nebuvo 
oficialiai uždraustos“. 

Taip pat klaidinga manyti, 
kad Missale Romanum panaikina 
Ouo Primum ir todėl uždraudžia 
tradicinį Mišių ritualą. Tai neteisin- 
ga dėl dviejų priežasčių: 
1. Naujo mišiolo publikacija 
neuždraudė ankstesnių įstatymų - 
tai nėra aiškiai išreikšta naujai 
išleistuose įstatymuose. Negalima 
užmiršti, kad tai siejasi su pačia 
įstatymo esme: a) jis turi būti 
įsakantis savo žodine išraiška, jeigu 
jis ruošiasi padaryti kažką 
privalomu; b) jis turi nustatyti, kas 

yra teisės subjektai bei, kur ir kada 
įstatymas bus galiojantis; c) įstatymą 
turi viešai paskelbti kompetentinga 
valdžios instancija teisės normų 
nustatytu būdu. 

Dokumentas Missale 
Romanum aptaria tik maldas ir 
formules, kurios bus išspausdintos 
naujame mišiole. Nėra absoliučiai 
jokio disciplinarinio nutarimo, kada 
ir kur naudoti naują mišiolą. 
Vadinas:, lieka galioti iškilminga Ouo 
Primum bulė, kuri išreiškia 
nuostatą: „amžinai leiskite, kad 
Mišių giedojimui arba skaitymui 
bet kurioje bažnyčioje šio 
Mišiolo galėtų būti absoliučiai 
laikomasi be jokio sąžinės 
skrupulo arba baimės užsitraukti 
bet kokią bausmę, nuteisimą 
arba pasmerkimą ir juo gali būti 
laisvai teisėtai naudojamasi. 
Vyskupai, administratoriai, 
kanauninkai, kapelionai ir kiti 
nevienuoliai kunigai arba bet 
kokio ordino vienuoliai ar 
turintys bet kokį titulą, negali 
būti verčiami laikyti Mišias 
kitaip, negu mūsų įsakyta“. 
2. Kanonų teisėje aiškiai teigiama, 
kad neatmenamas paprotys negali 
būti panaikintas kitaip, negu tiksliai 
apibrėžtu paminėjimu naujoje 
įstatymleidystėje* . Jokia posusi- 
rinkiminė popiežiaus įstatymleidystė 


neišdrįso bandyti uždrausti garbingą 
Romos Mišių Ritualą, kuris yra 
daugiau, negu tiktai neatmenamas 
paprotys, bet ir universalus bei 
amžinas Lotynų Patriarchato 
paprotys, kurio uždraudimas, kaip 
bus pademonstruota žemiau, būtų 
priešingas Tikėjimo doktrinai. 

Šventoji Dievo Kulto 
Kongregacija visiškai paniekino 
Bažnyčios teisę ir katalikų 
Tikėjimą, išleisdama ir iki šiol 
įgyvendindama savo 1974 spalio 
28 d. įsakymą, kuris leidžia 
piktnaudžiauti ir yra schiz- 
matiškas, kuris neigia, kad 
tradicinis Mišių Ritualas ga- 
li būti celebruojamas, net 
remiantis „bet kokiu papročio, 
netgi neatmenamo papročio, 
pretekstu". 

Neturi stebinti tai, kad 
Paulius VI nepanaikino Ouo 
Primum tam, kad uždraustų 
tradicinį Romos Mišių Ritualą, 
kadangi Susirinkimas viena- 
reikšmiškai nutarė, kad visi teisėtai 
pripažinti ritualai, iš kurių pats 
universaliausias, pats seniausias ir 
labiausiai gerbtinas yra tradicinis 
Romos Ritualas, turi būti išsaugoti 
ateityje ir visais būdais puoselėjami. 
Iš tikrųjų sunkiai galima įsivaizduoti, 
kad Susirinkimas būtų nutaręs 
kitaip, kadangi, nutardamas 

kitaip, kadangi, nutardamas 
išsaugoti tradicinius liturginius 
ritualus, Susirinkimas tiktai palaikė 
neklystamą katalikų Tikėjimo 
doktriną. 

Nuo seniausių laikų Šventoji 
Tradicija, tiek apaštalinė, tiek 
bažnytinė, buvo pripažįstama kaip 
kažkas, kas turi būti saugoma 
nepažeista. Apaštališkiesiems 
Tėvams Tradicija buvo tiesiog 
„Tikėjimo norma“, kurios jokia 
žemiška valdžia negali panaikinti. 
Šv. Polikarpas kategoriškai atsisakė 
paklusti popiežiaus įsakymui 
pamiršti savo tradicinį liturginį paprotį 
ir sekti Romos Velykų apeigų 
normomis. Šv. Jonas Auksaburnis 
paprasčiausiai pareiškė: „Ar tai yra 
Tradicija? Daugiau nieko 
neklauskite". 

Tradicinis Romos Mišių 
Ritualas yra universalus ir amžinas 
Lotynų Patriarchato paprotys, 
turintis šaknis apaštališkojoje 
Tradicijoje, ir todėl katalikų 
Tikėjimas draudžia, kad jisai būtų 
kada nors pakeistas arba apleistas. 
Siūlymas Romos Bažnyčios 
nustatytas paprotines ceremonijas ir 
ritualus panaikinti arba pakeisti 
naujais ritualais, išrastais biurokratų, 
yra priešingas Tridento Tikėjimo 
Išpažinimui, iškilmingai išleistam 
popiežiaus Pijaus IV 1563 m., kuris 

teigia: 

„Aš tvirčiausiai priimu ir 
pripažįstu minėtos Bažnyčios 
apaštalines ir Bažnytines 
tradicijas ir visas kitas apeigas 
bei sutvarkymus..."? 

„Aš taip pat sutinku ir 
priimu pripažintas ir patvirtintas 
Katalikų Bažnyčios ceremonijas, 
naudojamas iškilmingame ... 
sakramentų teikime."* 

Bažnyčios mokytojas šv. 
Petras Kanizijus, savo veikale 
Summa Doctrinae Christianae 
rašo: ,,Mums dera vieningai ir 
nepažeidžiamai laikytis bažnytinių 
tradicijų, tiek kodifikuotų, tiek 
išlaikytų paprotine Bažnyčios 
praktika“. Panašiai moko ir 
Bažnyčios mokytojas šv. Petras 
Damienas: ,,Yra neteisėta keisti 
nustatytus Bažnyčios papročius ... 
negriauk senų gairių, kurias tavo tėvai 
nustatė". 

Antrasis Nikėjos Susi- 
rinkimas pasmerkė „tuos, kurie 
drįsta, sekdami bedievių eretikų, 
pavyzdžiu, išjuokti bažnytines 
tradicijas ir išrasti kokios nors rūšies 
naujoves“. Mūsų amžiuje popiežius 
Benediktas XV beveik pažodžiui 
pakartojo popiežiaus šv. Silvestro 
žodžius: ,Neįneškite į nieką 
naujovių. Pasilikite Tradicijoje“. 

Iš tikrųjų būtent Petro sosto 

charizma išsaugojo popiežių Paulių 
VI nuo Bažnyčios Tradicijos ir 
mokymo pažeidimų, kuriuos jis būtų 
padaręs, liepdamas naudoti „naują 
Mišių ritualą". Dekretas, liepiantis 
naudoti naują ritualą ir tradicinio 
ritualo uždraudimas sudarytų 
schizmatišką aktą. Cituodamas 
popiežiaus Inocento III mokymą, 
kardinolas Juan de Torguemada 
(1388-1468), paaiškino savo 
veikale Summa de Ecclesia: 
„Nepaklusnumu popiežius 
gali atskirti save nuo Kristaus, 
nepaisant fakto, kad jis yra 
Bažnyčios galva, kadangi Bažnyčios 


vienybė yra priklausoma nuo jos 
ryšio su Kristumi. Popiežius gali 
atskirti save nuo Kristaus arba 
nepaklusdamas Kristaus įstaty- 
mams, arba įsakydamas kažką, kas 
yra priešinga dieviškajai arba 
natūraliajai teisei. Taip darydamas 
popiežius atskiria save nuo 
Bažnyčios kūno, todėl kad šis kūnas 
yra pats savaime susijęs su Kristumi 
savo paklusnumu. Šiuo būdu 
popiežius galėtų be abejonės 
įpulti į schizmą... Ypač tai yra 
tiesa kalbant apie dieviškąją 
liturgiją, pvz. jeigu jis 
asmeniškai nenorėtų sekti 
universaliais Bažnyčios 
papročiais ir ritualais (...) taigi, 
Inocentas teigia (De Consue- 
tudine), kad „būtina paklusti 
popiežiui visuose dalykuose tol, 
kol jis pats neina prieš 
universalius Bažnyčios 
papročius, bet jeigu jis eitų prieš 
universalius Bažnyčios 
papročius, juo nereikia sekti..." 

Francisco Suarez SJ 
(1548-1617), kurio didelė erudicija 
ir tikra ortodoksija pelnė jam garbę 
būti popiežiaus Pauliaus V 
pavadintu Doctor Eximius et Pius, 
savo veikale De Charitate, 
Disputatio XII de Schismate 
aiškina, kad popiežius „įpuola į 
schizmą, jeigu jis pats atskiria save 

nuo Bažnyčios kūno, atsisakydamas 
būti bendrystėje su ja (...) Popiežius 
gali tapti schizmatiku, jeigu jis nenori 
būti teisingoje bendrystėje su 
Bažnyčios kūnu. Tokia situacija 
iškiltų, jeigu jis bandytų 
ekskomunikuoti visą Bažnyčią arba, 
kaip pastebi Cajetan bei 
Torguemada, jeigu jis norėtų 
pakeisti visas bažnytines 
ceremonijas, pagrįstas (kokios jos 
ir yra) apaštališkąja tradicija". 

Kaip aš aiškinau aukščiau, 
popiežius Paulius VI pats neįvykdė 
schizmatiško akto, bandydamas 
įsakyti naudoti „naująjį Mišių 
ritualą" - ši liūdna garbė tenka jo 
pavaldiniams Šventojoje Dievo 
Kulto Kongregacijoje 1r visiems 
vyskupams, kurie drįsta drausti arba 
apriboti viešą tradicinio Mišių 
Ritualo šventimą. 

Po Naujojo Mišiolo 
publikacijos Šventoji Dievo Kulto 
Kongregacija Pauliaus VI įsakymu 
paskelbė naująjį ritualą 1970 kovo 
26 d. Kaip bebūtų keista, žodis 
„promulgatio“ buvo jau atsiradęs 
Apaštališkosios Konstitucijos 
Missale Romanum pavadinime, 0 
ši konstitucija iš tikrųjų nepaskelbė 
ritualo, bet tiktai pranešė apie 
naujojo mišiolo publikavimą. Taigi, 
atrodo, kad 1970 kovo mėn. 
publikacija pripažįsta, kad Missale 


Romanum iš tikrųjų nebuvo 
promulgacija, bet tiktai naujo 
mišiolo išleidimas, kai ji naudoja 
žodžius „approbatis textibus ad 
Missale Romanum pertinentibus 
per Constitutionem Apostolicam 
Missale Romanum" . Taigi, aiškiai 
reikėjo antros promulgacijos, tam 
kad teisėtu būdu būtų įvykdytas 
naujojo mišiolo paskelbimas. 
Šventosios Dievo Kulto 
Kongregacijos 1970 kovo mėn. 
atlikta promulgacija leidžia 
nedelsiant naudotis popiežiaus 
Pauliaus Mišiolo lotynišku leidimu ir 
suteikė vyskupų konferencijoms 
valdžią nustatyti, kada gali būti 
naudojami leidimai vietinėmis 
kalbomis. Šis dekretas nei įsakė 
naudoti naujojo ritualo, nei bandė 
uždrausti senąjį ritualą: jis viso labo 
tik leido naujo mišiolo naudojimą. 
Bent jau iki šio momento Šventoji 
Kongregacija dar nebuvo padariusi 
savo schizmatiško sprendimo. 

Iš kur tada kyla nepagrįstai 
tvirtinama prievolė naudoti naująjį 
Pauliaus VI mišiolą? Michael Davies 
aiškina: ,„(...)popiežius Paulius VI 
pats teigė savo 1976 kovo 24 d. 
išleistoje konsistorinėje alokucijoje, 
kad naujo Ordo Missae priėmimas, 
žinoma, nėra paliktas laisvam 
kunigų ir tikinčiųjų pasirinkimui. Tai 
parodo, kad jis pats tikėjo, jog 

AR TRADICINĖS ŠV. MIŠIOS UŽDRAUSTOS? 


parodo, kad jis pats tikėjo, jog 
naujosios Mišios yra privalomos, 
bet stebėtina, kad, pagrįsdamas šitą 
nuomonę, jis citavo 1971 m. 
Instrukciją, bet ne savo paties 
Apaštališkąją Konstituciją". 
Faktiškai šis dokumentas buvo netgi 
ne instrukcija, bet tik pranešimas! 

Tiesa išties keistesnė negu 
fantazija. Katalikai tikintieji buvo 
apgaudinėjami savo pačių kunigų, 
kurie 25 metus sakė, kad Vatikano 
Antrasis Susirinkimas ir popiežius 
įteisino naują Mišių ritualą tam, kad 
jis pakeistų ir uždraustų senąjį. 
Popiežius Paulius VI savo 
generalinėje audiencijoje 1969 m. 
iš tiesų teigė, kad lotyniškojoje 
Katalikų Bažnyčioje turi įvykti 
pasikeitimas - naujojo Mišių ritualo 
įvedimas į liturgiją. 

Vis dėlto, nei popiežius, nei 
Susirinkimas neįsakė uždrausti 
senojo ritualo ir jį privalomai 
pakeisti naujuoju ritualu - to 
priežastis buvo 1971 m. 
pranešimas, kuris bando panaikinti 
iškilmingas popiežių bules ir 
Bažnyčios susirinkimų deklaracijas. 
Katalikai tikintieji buvo maitinami 
melu: tradicinių lotyniškų Mišių 
uždraudimas yra visiškai neteisėtas, 
schizmatiškas ir prieštarauja 
katalikų Tikėjimui! 

Brangus T. Krameri, 


Aš sveikinu Jus už Jūsų 
rašinį, pateiktą su tokiu turinio 
aiškumu, minties įžvalgumu ir 
doktrinos ortodoksija, būtinai 
reikalinga šiais sunkiais apverktino 
aklumo laikais. 

Su Dievo ir Nekaltosios 
Širdies palaiminimais tęskite savo 
nuostabų darbą. Nuoširdžiai Jūsų: 

Salvador L. Lazo, 1995 
liepos 24 d. Vyskupas emeritas. 


IŠNAŠOS 


1 „Naujasis Mišių ritualas" yra terminas, 
panaudotas Pauliaus VI jo generalinėje audiencijoje 
1969 lapkričio 19 d. Tai aiški nuostata, kad Novus 
Ordo liturgija yra kažkas daugiau, negu tik Romos 
Mišių Ritualo peržiūrėjimas. 

2 „Kadangi „Normatyvinės Mišios", dabar iš naujo 
įvestos ir uždėtos kaip prievolė Novus Ordo Missae 
forma, jau buvo iš esmės atmestos Vyskupų Sinodo 
ir niekada nebuvo pateiktos svarstyti kolegialiam 
Vyskupų konferencijų sprendimui, ir kadangi žmonės 
niekada neprašė (tuo labiau misijų kraštuose) 
Šventųjų Mišių reformos, sunku suprasti motyvus, 
kuriais remiasi naujoji įstatymleidystė, atmetanti 
tradiciją, nekeistą Bažnyčioje nuo IV ir V amžių, 
kaip pripažįsta ir pati Apaštališkoji Konstitucija. 
Kadangi neegzistuoja jokio liaudies reikalavimo, 
kuris paremtų šią reformą, ji atrodo neturinti jokio 
loginio pagrindo, kuris pateisintu ją ir padarytų 
priimtina katalikiškai liaudžiai.'' (iš Kritinės 
Studijos, kardinolų Ottaviani ir Bacci pateiktos 
popiežiui Pauliui VI). 

3 Canon 28: „,... jeigu jis (įstatymas - vert. past.) 
specialiai nepamini šimtmetinių ar neatmenamų 
papročių, įstatymas nepanaikina jų, taipogi 
visuotinis įstatymas nepanaikina savitų papročių. 
4 Dogmatic Canons and decrees of the council 
of Trent, New York, 1912, pp. 176, 177; A Manual 
of Catholic Theology, Joseph Wilhelm and Tho- 
mas Scannell, Kegan Paul, London, 1909. 

LIETUVA 
Ekumenizmas Lietuvoje. 


Savaitę prieš Apaštalo Pauliaus 
atsivertimo dieną - sausio 25-tąją 
povatikaninė Bažnyčia mini 
krikščionių vienybės savaitę. Nuo 
1958 m. Pasaulinė Bažnyčių Taryba 
ir Vatikano krikščionių vienybės 
sekretoriatas ragina tą savaitę 
melstis už Bažnyčios vienybę. 
Minėtą savaitę ekumeniniai renginiai 
vyko 17 mūsų šalyje. Pasaulio 
liuteronų sąjungos konferencijos 
atidarymo proga liuteronus jų 
bažnyčioje Vilniuje pasveikino 
vyskupas J. Boruta SJ. Sveikinimo 
žodyje Vyskupas ragino „siekti, 
kad kada nors būtų realizuotas 
Jėzaus ir apaštalo Pauliaus visų 
krikščionių vienybės troškimas". 
Mons. Boruta citavo Biblijos vietas, 
kuriose Jėzus Bažnyčią mato 
vieningą. Nežinome, ar Vyskupas 
citavo Šv. Rašto vietas kur Jėzus 
sako „bus viena kaimenė, vienas 
ganytojas" (Jn 10, 16) ir paveda 
visus krikščionis valdyti pirmajam 
Katalikų Bažnyčios popiežiui Petrui 
„ganyk mano avis" (Jn 21, 15-16). 


4() 


Apaštalas Paulius taip pat troško 
krikščionių vienybės, pagrįstos 
vienintelio tikrojo — katalikų tikėjimo 
išpažinimu: „vienas Viešpats, vienas 
tikėjimas, vienas krikštas" (Ef4, 5). 
(Pagal „„Sandora“ištikimoms 99 II) 


8 lietuviai priėmė 
sutvirtinimo sakramentą 
pagal tradicines apeigas. 


Vasario 26-28 dienomis Lenkijoje 
lankėsi Šv. Pijaus X Kunigų Brolijos 
generalinis vyresnysis vyskupas 
Bernard Fellay. Jis susipažino su 
Tradicijos sklidimo Lenkijoje 
vaisiais - lankė mūsų kongregacijos 
steigiamas koplyčias Gdanske, 
Krokuvoje bei kitose Lenkijos 
vietose. Sekmadienį, vasario 28 d. 
monsinjoras Fellay pašventino 
Varšuvoje naujai pastatytą Brolijos 
Šv. Pijaus X vardo priorato pastatą 
- Brolijos veiklos Rytų Europoje 
centrą. Po to savo pamoksle 
monsinjoras priminė, kad Katalikų 
Bažnyčia šventina visus daiktus, 
susijusius su Dievo kultu, ypač 
Dievo namus - bažnyčias bei 
koplyčias, tuo išskirdama šventas 
vietas iš visos kūrinijos ir užkirsdama 


kelią piktųjų dvasių valdžiai. 
Pamoksle vyskupas taip pat kalbėjo 
apie Šventosios Dvasios dovanas, 
gaunamas Sutvirtinimo sakramentu. 
Šventosios Dvasios teikiama 
stiprybė yra ypač būtina šiomis 
dienomis, kai tikintiesiems taip 
sunku išlaikyti katalikų tikėjimą. 

Po pamokslo pilnutėlėje 
koplyčioje tikintieji sugiedojo 
giesmę Veni Creator Spiritus 
(Ateik Tvėrėja Dvasia) - ja 
prasidėjo tradicinės sutvirtinimo 
apeigos. Monsinjoras Fellay suteikė 
Sutvirtinimo sakramentą katalikų 
tikintiesiems, tarp kurių buvo ir 
aštuoni lietuviai. Jų tarpe buvo ir 
neseniai susikūrusi jauna šeima. Po 
Sutvirtinimo apeigų prasidėjo 
iškilmingos Šv. Mišios, kurių metu 


tikintieji turėjo progą pamatyti visą 
tradicinės liturgijos grožį. Lotyniškas 
šv. Mišių giesmes kartu su 
dvasininkais vieningu choru giedojo 
visi tikintieji - lenkai, lietuviai, 
vokiečiai, estai. Kažin ar begali būti 
geresnis „Dievo tautos įtraukimas į 
liturgiją"? Kažin ar bereikia 
aiškesnio įrodymo, koks nepagrįstas 
yra mitas apie „senosios“ liturgijos 
„nesuprantamumą“ ir „atitolimą nuo 
paprastų tikinčiųjų"? 

Po pietų Mons Fellay skaitė 
paskaitą apie antikatalikišką „New 
Age" (,„Naujojo Amžiaus“) judė- 
jimą, dabar nepaprastai išplitusį 
visame pasaulyje ir darantį įtaką 
patiems šio pasaulio galingiausiems 
- M. Gorbačiovui, B. Klintonui, 
Jungtinių Tautų Organizacijai ir, deja, 


Lietuvos tikintieji priėmę tradicinį Sutvirtinimo sakramentą 

Katalikų Bažnyčiai, ypač jos 
hierarchų ekumeninėms 
iniciatyvoms. „New Age“ platina 
visame pasaulyje savotiškas 
rytietiško tipo meditacijas, kurias 
galima pavadinti satanistinėmis. 
„Tačiau neturime prarasti vilties“, - 
mokė Vyskupas. Dievui ištikimoms 
sieloms, nebaisūs jokie puolimai. 
Svarbiausia išsilaikyti Malonės 
būklėje ir melstis į Švč. Mergelę 
Mariją - Rožančius yra nepaprastai 
svarbi malda šiais laikais. Atskirame 
susitikime su Lietuvos tikinčiaisiais 
vyskupas ragino skaityti popiežių 
nuo Pijaus IX iki Pijaus XII 
enciklikas, kuriose aiškiai 
smerkiamas šiandien daug kur 
sutinkamas ekumenizmas bei kitos 
šių laikų klaidos. Atsidėkodami už 
ganytojišką rūpestį Rytų Europa, 
Lietuvos katalikai padovanojo 
vyskupui Aušros Vartų Dievo 
Motinos paveikslą. Teišmeldžia ši 
Lietuvos globėja, kad apaštalų 
Tradicija sugrįžtų į Lietuvą. Turėkime 
vilties, kad naujasis šviesus ir erdvus 
Varšuvos prioratas prisidės prie 
katalikų Tradicijos atgaivinimo Rytų 
Europoje 1r kad neužilgo ir mūsų 
Tėvynėje iškils panašus Tradicijos 
centras. 

VATIKANAS 


Šventasis Tėvas kovoja 
prieš betvarkę Austrijos 
Bažnyčioje. 


16 Austrijos Vyskupų 
konferencijos narių 1998 lapkričio 
viduryje atvyko į Vatikaną su,„4Ad 
limina " vizitu. Jie pristatė Popiežiui 
savo raportą apie padėtį Austrijoje. 
Jame išvardintos įvairios Austrijos 
Bažnyčiai iškylančios problemos. 
Viena iš jų, anot vyskupų, yra 
augantis atsimetimų nuo Bažnyčios 
skaičius ir jaudinantis kunigų bei 
vienuolių pašaukimų skaičiaus 
kritimas. Raporte primenama, kad 
dabar Austrijoje Bažnyčiai 
priklauso 7570 visuomenės, tuo 
tarpu kai 1981 m. šis skaičius buvo 
1094 didesnis. Tarp šio reiškinio 
priežasčių vyskupai paminėjo 
tikinčiųjų kritiką Bažnyčios atžvilgiu 
už jos pažiūrų į seksualinę moralę 
„Ssiaurumą/“' ir „nešiuolaikiškumą“ 
daugelyje kitų sričių. Kalbėdami 
apie sunkumus susijusius su kunigų 
trūkumu, Austrijos vyskupai 
paminėjo galimybę leisti vedusiems 
vyrams tapti kunigais bei pabrėžė 
pasauliečių vaidmenį parapijose. 
Austrijoje augantį susidomėjimą 
galimybe leisti moterims užimti 


bažnytinius postus vyskupai aiškina 
evangelikų bažnyčios, turinčios savo 
hierarchijoje dvi moteris super- 
intendantes, įtaka. Sprendžiant iš 
gausių spaudos informacijų „Ad 
limina" vizito tema, dalis Austrijos 
vyskupų bandė Romoje iškelti 
diakonato šventimų moterims, 
vyskupų rinkimo pasauliečių 
balsavimu bei tikėjimo tiesų 
demokratinio apibrėžimo klausimus. 
Gali būti, kad vizito metu savo 
siekius išdėstė ir Graco vyskupas 
Veberis. Šis hierarchas vadovauja 
organizacijai „Dialogas Austrijai“, 
kuri be kita ko pasisako už celibato 
panaikinimą bei homoseksualistų 
„integraciją“ į Bažnyčią. Iki šiol 

nežinoma, ar šios idėjos buvo 
išsakytos ir kaip Šv. Tėvas reagavo 
į jas. Pateiksime žinomus 
Popiežiaus pasisakymus. 
Atsakydamas į Austrijos 
vyskupų mintis, Šv. Tėvas Jonas 
Paulius II atkreipė dėmesį į tam 
tikrus nesusipratimus, sukeltus 
ryškėjančiu naujo požiūrio į 
Bažnyčią, neatitinkančio nei Biblijos 
mokymo, nei perduotos Bažnyčios 
Tradicijos. Biblinė „Dievo tautos" 
(laos tou Theou) samprata dažnai 
yra traktuojama kaip liaudies 
demokratinė organizacija (demos). 
Popiežiaus įsitikinimu, paskutiniu 
metu išplito neteisingai suprastas 
pliuralizmas. Šv. Tėvas pastebėjo, 
kad apreikštų tiesų neįmanoma 
išreikšti nei statistiniais duomenimis, 
nei demokratinėmis kategorijomis. 
„Ar neturėtume nuogąstauti, kai 
matome, koks klaidingas tikėjimo 
klausimų bei papročių, o taip pat 
tam tikrų bažnytinės disciplinos 
klausimų supratimas įsiskverbė į 
daugelio tikinčiųjų protus" - išreiškė 
savo susirūpinimą Popiežius. Tuo 
pačiu jis pabrėžė, kad tiesa nėra 
„apatinės Bažnyčios“ produktas, 
bet kyla „iš viršaus“ - iš Dievo. 
„Tiesa nėra sukurta žmogaus, 0 yra 
Dievo dovana" - mokė Šventasis 
Tėvas. Jis taip pat aiškino, kad 

sakramentinė santuoka yra 


nenutraukiama: „net jeigu 
žmogiškoji patirtis bejėgiškai liudija 
daugelio santuokų iširimą." Be to, 
Bažnyčios vadovas pasisakė prieš 
galimybę leisti moterų kunigystę. 
Remdamasis apaštaliniu laišku 
„„Ordinatio  sacerdotalis“, 
popiežius pasakė, kad „nors vėl 
diskutuojama taip, tarsi būtų 
kalbama apie disciplinarinį 
klausimą, Bažnyčia negavo iš 
Viešpaties jokių įgaliojimų teikti 
šventimus moterims“. Popiežiaus 
dėmesį vyskupų vizitų ir rimtą požiūrį 
į Austrijos Bažnyčios problemųas 
teigiamai įvertino Austrijos Vyskupų 
Konferencijos pirmininkas Vienos 
arkivyskupas metropolitas kard. 

Ch. Schėnborn. 

Iš tiesų džiugu, kai Šventasis 
Tėvas drąsiai gina katalikų 
Tikėjimą. Po tokių jo pasisakymų 
norisi dar stipriau paraginti visus 
tikinčiuosius Šv. Pijaus X Brolijos 
kunigų dažnai giedamos gies- 
mės žodžiais - ,,Oremus pro 
Pontifice nostro Joanne Paulo" 
- „Melskimės už mūsų popiežių 
Joną Paulių''. (Katolicka Agencja 
Informacyjna 1998 lapkritis) 


Komisijos ,„Ecclesia Dei" 
dešimtmetis. 


Prieš daugiau nei 10 metų, 1998 
liepos 2 d. popiežius Jonas Paulius 
II išleido apaštališkąjį laišką - motu 
proprio Ecclesia Dei. Tai buvo 
reakcija į arkivyskupo Lefebvre 
prieš dvi dienas atliktą keturių 
vyskupų įšventinimą. Šis 
dokumentas kartu su 1984 spalio 
3 d. indultu Ouatuor abhinc annos 
tapo teisiniu pagrindu sukurti 
komisiją Ecclesia Dei, kuri tapo 
vienijančia grandimi visiems 
tikintiesiems, svyruojantiems tarp 
ištikimybės tradicinei liturgijai ir 
neteisingai traktuojamo paklusnumo 
hierarchijai, kuri deja dažnai duoda 
modernistinius nurodymus. 
Katalikams, mylintiems Tradiciją, 

oficialusis Vatikanas žadėjo 
„pagarbą“ jų „prisirišimui prie kai 
kurių lotynų tradicijų senų liturgijos 
ir disciplinos formų". Mainais už tai 
iš jų tiesiogiai ir netiesiogiai 
reikalaujama atsisakyti atviros 
kovos su neomodernizmu 
teologijoje ir Bažnyčios praktikoje. 
Komisijos Ecclesia Dei globoje 
dirbančios gausios organizacijos, 
pažymėdamos aukščiau minėtojo 
motu proprio dešimtmetį, surengė 
piligriminę kelionę į Romą. 
Amžinajame Mieste planuota 
surengti itin iškilmingą minėjimą - 
spalio 24 d. tradicines šv. Mišias 
turėjo aukoti pats komisijos Ecclesia 
Deipirmininkas kard. Angelo Felici. 
Spalio 25 d., sekmadienį planuota 
iškilminga Pontifikalinė Suma turėjusi 
vykti Santa Maria Maggiore 
bazilikoje. Buvo numatytos 
audiencijos pas Kardinolą Ratzingerį 
ir pas patį Šventąjį Tėvą Joną Paulių 
II. Anot Le Barroux vienuolių 
bendruomenės abato Dom Gerard 
Calvet, svarbiausias piligrimų 
apsilankymo Romoje tikslas - 
„Surasti galimybę kreiptis į popiežių 
su prašymu pagaliau įvykdyti jo 
valią" 

O kokia gi popiežiaus Jono 
Pauliaus II valia katalikų Tradicijos 
atžvilgiu? Dokumente Ecclesia Dei 


rašoma: „visur turi būti rodoma 
pagarba jausmams tų, kurie yra 
prisirišę prie lotynų liturginės 
tradicijos, plačiai ir geranoriškai 
taikant Šventojo Sosto ... išleistas 
direktyvas dėl [tradicinio] Romos 
Mišiolo naudojimo"'. Ar „prisirišę“ 
prie Tradicijos piligrimai sulaukė 
pagarbos savo „jausmams“, atvykę 
į Apaštalų Sostinę? 

Spalio 24 d. juos priėmė 
kardinolas Ratzinger. Kardinolas 
ryžtingai atsiribojo nuo „liturginio 
reliatyvizmo", primindamas, kad 
„Bažnyčia niekada savo istorijoje 
nenaikino ir nedraudė tikėjimo 
požiūriu teisingų liturgijos formų". Jis 
taip pat pabrėžė, kad tradicinės Šv. 
Mišios nėra prieštara „tikrai 
atitinkančiai susirinkimo 
reikalavimus Mišių celebracijos 
formai" t. y. Naujosioms Mišioms. 
Kiti susitikimo kalbėtojai prašė, kad 
kard. Ratzinger išreikalautų iš 
vyskupų palankesnio nusistatymo 
tradicinių Mišių atžvilgiu. 1995 į 
Romą atvyko Dom Gerardo 
vadovaujama delegacija su 70 000 
katalikų parašais po peticija 
adresuota Šventajam Tėvui, 
prašančia didesnės laisvės 
tradicinėms Šv. Mišioms. Tada jiems 
buvo atsakyta „turite įtikinti 
vyskupus". Dabar kardinolas 

kalbėjo apie poreikį „išauklėti naują 
hierarchų kartą", kurių formacija bus 
kitokia nei dabartinių vyskupų ir 
kurie supras ,„Ecclesia Dei 
katalikų" poreikius. Deja nebuvo 
net kalbos apie leidimą aukoti 
tradicines šv. Mišias šv. Petro 
Bazilikoje, ar kokioje nors kitoje 
patriarchalinėje Romos bazilikoje. 
Galų gale tradicines šv. Mišias buvo 
leista aukoti jėzuitų šv. Ignaco 
Lojolos bažnyčioje. Dieną prieš šias 
pamaldas net nebuvo aišku, kuris iš 
kardinolų ryšis jas aukoti. Jau seniai 
iš anksto numatytas celebrantu 
komisijos Ecclesia Dei pirmininkas 
kard. A. Felici atsisakė, 
motyvuodamas rankos 
susižalojimu, o kard Gagnon staiga 
susirgo. Iš principo visą savaitgalį 
nebuvo galima „sugauti“ nei vieno 
artimai susijusio su Ecclesia Dei 
kardinolų. Net kard. Ratzinger kaip 
tik spalio 26 d. išvyko į Vokietiją. 
Beveik paskutinę akimirką 
organizatoriams pavyko palenkti 
kardinolą Sticklerį aukoti tradicines 
šv. Mišias Kristaus Karaliaus dieną. 
Piligrimams atsisakyta suteikti 
galimybę pasimatyti su Šventuoju 
Tėvu anksčiau planuotoje atskiroje 
audiencijoje. Jie turėjo pasitenkinti 
dalyvavimu pirmadieninėje 
generalinėje audiencijoje 
piligrimams. Lemiamą vaidmenį 


atsakant audienciją ko gero 
suvaidino valstybės sekretoriatas, 
kuris mano, kad toks susitikimas 
gali būti traktuojamas kaip 
„nuolatos įtariamų lefebrizmu“ 
tikinčiųjų pripažinimas ir kaip „labai 
žalingas Pauliaus VI autoritetui 
gestas“. Deja, matome, kad kova 
vien už liturgiją lieka bevaisė, kai 
tylima apie esminius Tikėjimo 
doktrinos klausimus. (Pagal Zawsze 
Wierni Nr. 25) 


Šv. Pijaus X Brolijos 

kontaktai su Roma. 

Kard. Ratzinger - už 
tradicinę liturgiją. 


Į aukščiau aprašytą komisijos 
Ecclesia Dei dešimtmečio minėjimą 
Šv. Pijaus X Kunigų Brolija išsiuntė 
savo atstovą stebėtojo teisėmis, 
antrąjį Brolijos asistentą kun. Paul 
Aulagnier. Jis dalyvavo Ecclesia 
Dei piligrimų susitikime su kard. 
Ratzingeriu. Apibendrindamas 
kardinolo pranešimą susitikime, t. 
Aulagnier rašė: ,,Kardinolas 
daugiausiai dėmesio skiria 
nesuprantamam vyskupų 
nusistatymui prieš Visų Laikų 
Mišias. Jų nepalankumą senosioms 
Mišioms gali sąlygoti dvi priežastys: 
vienybė, kurią jie esą turi išsaugoti 

savo diecezijose (tradicinės liturgijos 
įsileidimas į vyskupiją neva ardo jos 
tikinčiųjų vienybę) ir paklusnumas II 
Vatikano susirinkimui. Kardinolas 
argumentuoja, atsako į kaltinimus, 
net ragina tradicionalistus parodyti 
vyskupams, jog šv. Pijaus V ritualas 
(tradicinės šv. Mišios - red. past) 
visiškai atitinka Susirinkimo 
konstitucijos apie liturgiją dvasią. 
Trumpai analizuoja bendrus 
konstitucijos principus, atranda tuos 
pat principus senoviniame rituale."* 

Kard. Ratzinger nesutiko su 
abato Dom Gerard iš Le Barroux 
abatijos kanoniniais argumentais. 
Abatas savo pasisakymu papiktino 
nemaža susirinkusiųjų. Jis tvirtino, 
kad Novus Ordo Missae 
(Naujosios Mišios) yra galiojančios 


ir tikėjimo požiūriu teisingos 
(„,„valide et ortodoxe"). Tačiau 
žinome, kad visa katalikų kova prieš 
Naująsias Mišias nuo pat pradžių 
rėmėsi argumentu, kad Naujosios 
Mišios gali būti galiojančios, bet 
neteisingos tikėjimo požiūriu, nes 
neišreiškia katalikybės dogmų. Čia 
užtenka prisiminti vien kardinolų 
Ottaviani ir Bacci kritinę Naujųjų 
Mišių analizę. Dom Gerardo 
nusistatymo pakeitimas yra visiškai 
nauja orientacija. 

Ne tuo būdu, - sakė Kardi- 
nolas, - pagerinsime situaciją senųjų 
Mišių naudai. (...) Turime padaryti 
viską, kas įmanoma, kad 
paruoštume naują kunigų kartą." 
Kongreso dalyviai sutiko šiuos 
Kardinolo žodžius ilgais ir stipriais 
plojimais. 

Po konferencijos kun. 
Aulagnier įteikė kard. Ratzingeriui 
atvirą laišką, kuriame jis gina 
tradicines šv. Mišias ir arkivyskupą 
Lefebvre. Kardinolas priėmė laišką 
šypsodamasis, pažinęs jo įteikėją. 
Pacituosime laiško ištraukas. „Jūsų 
Eminencija, galima protingai 
susumuoti arkivysk. Lefebvre 
nuostatą, teigiant, kad jis atsisakė 
pripažinti Naująsias Mišias dėl jų 
dviprasmiškumo, kadangi jos yra 
labiau protestantiškos nei 
katalikiškos, atitolę nuo katalikų 

Tradicijos, ... dogmų. O konfliktas 
tęsiasi, Eminencija. Jūsų Eminencija 
dabar esate autoritetas. Dėl to 
kreipiuosi į Jus. Jūsų Eminencija ir 
toliau palaikote arkivysk. 
Lefebvre'o, jo veiklos, jo kunigų 
pasmerkimą, kadangi norime ir 
toliau likti ištikimi tradicinėms 
katalikų Mišioms, kad išsaugotume 
mūsų tikėjimą ir pasiektume amžinąjį 
gyvenimą. Tačiau Jūsų Eminencija, 
bėgant laikui imate labai griežtai 
vertinti tą liturginę reformą, kuri mus 
liūdina. Jūs parašėte įvadą 
monsinjoro Gamberio knygai apie 
liturginę reformą. Tame įvade Jūsų 
Eminencija giriate jo teologinį ir 
liturginį darbą. Jūs parodote jį kaip 
liturginio atsinaujinimo „tėvo“ 
„modelį“. Šio atsinaujinimo Jūsų 
Eminencija prašote iš visos širdies. 
„Tai naujai pradžiai reikia tėvų, kurie 
būtų pavyzdys. Kas dabar ieško 
tokių tėvų, neišvengiamai susiduria 
su Monsinjoro Klauso Gamberio 
asmeniu.“ (...) 

Jūsų Eminencija (...) 
kritikuojate liturginę reformą. 
„Liturgija yra nenutrūkstamo 
harmoningo vystymosi vaisius“ (...) 
„Tai, kas atsitiko po Susirinkimo, 
reiškia kažką visiškai skirtingo: vietoj 
liturgijos, kuri yra ilgo vystymosi 
vaisius, įvesta sufabrikuota liturgija. 

Nenorėta vystymosi tęstinumo bei 
gyvos esmės brendimo amžių 
bėgyje ir vietoj to pateiktas tarsi 
techninis gaminys - banalus 
akimirkos produktas." Taipogi Jūsų 
Eminencija sakote „liturgija nėra 
mūsų kūrybos objektas". Būtent 
tokios nuostatos laikėsi arkivysk. 
Lefebvre, kuris perspėjo kai kuriuos 
Amerikos seminaristus, kad 
neatmestų šv. Pijaus X, Pijaus XII 
ar Jono XXIII reformų liturgijos 
srityje... Noriu Jūsų paklausti, kaip 
galima taip girti mons. Gamber'į, 
atmesti monsinjorą Lefebvre? Juk 
kun. prelatas Gamberis, kritikuoja 
naująjį [Mišių] ritualą dar griežčiau, 
nei arkivyskupas Lefebvre. Argi 
taikomi dvejopi matai? 

Toliau savo laiške t. Aulagnier 
cituoja ištraukas iš kun. Gamberio 
knygos. Joje rašoma, kad 
naujajame Mišių rituale „dažnai 
viešpatauja kalvinistiškas 
griežtumas“, „jame nutraukti ryšiai 
su Tradicija“. „Vietoje siektos 
naudos sielovadai, galima pastebėti 
didelį tikėjimo smukimą". „Kasmet 
liturginė reforma, kurią su dideliu 
idealizmu sveikino gausūs kunigai ir 
pasauliečiai, pasirodo besanti 
baisingų mastų liturgijos 
nuniokojimas". „Vietoje laukto 
Bažnyčios ir bažnytinio gyvenimo 

atsinaujinimo, matome tik naikinimą 
tų Mišių formų, kurios organiškai 
vystėsi amžiams bėgant." (p. 15) Be 
to mons. Gamber, kritikuoja ir 
ekumenizmą: „prisidengiant blogai 
suprastu ekumenizmu, priartėjama 
prie protestantiškų sampratų, ... tai 
reiškia nei daugiau nei mažiau kaip 
ryšių su Vakarų ir Rytų Tradicija 
nutraukimą". ,, Neįmanoma be 
paliovos sekti protestantais, pa- 
čiam netampant protestantu.“" 
Analizuodamas Eucharistijos 
liturgiją, kun. Gamber rašo, kad 
pačiame Naujųjų Mišių rituale 
„trūksta bet kokio rėmimosi 
tikėjimu, kad šventosios Mišios yra 
auka." (p. 48). „Trys naujieji ka- 
nonai visiškai nutraukia ryšį su 
Tradicija“. ,„Konsekracijos žodžių 
pakeitimas, patvirtintas Pauliaus VI, 
visiškai nebuvo naudingas 
sielovadai. Žodžių pro multis (lot. 
už daugelį - vert past.) išvertimas į 
„už visus“ (išliejamas Kristaus 
kraujas - red. past.), yra susijęs su 
šiuolaikinėmis teologijos 
koncepcijomis ir kuris nerandamas 
jokiame ankstesniame liturginiame 
tekste, yra abejotinas ir netgi 
liūdinantis." (p. 50) 

Baigdamas laišką, kun. 
Aulagnter rašo: „Jūsų Eminencija, 
rašydamas įvadą kun. prelato 
Gamberio knygai, Jūs rašote įvadą 

mūsų kritikai, kurią skelbėme nuo 
pat pradžių. (...) Dėl to mūsų 
pasmerkimas neturi pakankamo 
pagrindo. Jis yra tiesiog neteisingas. 
Turiu viltį, kad įtikinau Jūsų 
Eminencijąir taipogi viliuosi neužilgo 
gauti Jūsų tėvišką laišką, leidžiantį 
man asmeniškai pasveikinti Jus 
Romoje. Turėdami tokią viltį, 
meldžiamės už Jūsų Eminenciją.*" 

(Monde et vie, 1999 sausio 14-27) 


Okeanijos vyskupų 
sinodas 


Kriauklės garsas pranešantis 
Okeanijoje apie visus svarbius 
įvykius lapkričio 22 pradėjo Mišias 
Vatikano šv. Petro bazilikoje 
Okeanijos vyskupų sinodo 
atidarymo proga. Liturgija buvo 
papildyta folkloro ir pamaldumo 
elementais tipiškais Okeanijoje. 
Mišias celebravo popiežius Jonas 
Paulius II kartu su 154 sinodo 
dalyviais. Aukojimo procesiją vedė 
šokantis basas ir ne per daugiausiai 
apsirengęs karys. Tikinčiųjų maldą 
visuotinės Bažnyčios ir Okeanijos 
Bažnyčios intencijomis kunigai, 
vienuolės ir spalvotai apsirengę 
tikintieji perskaitė įvairiomis 
Okeanijos kalbomis. (Katolicka 
Agencja Informacyjna 98 II 22) 


LENKIJA 
„Liturgijos atnaujinimas*'. 


Lenkijos informacinė agentūra PAP 
perdavė tokį pranešimą: „Per šv. 
Pranciškaus, žvėrelių globėjo, šventę 
spalio 4 d. daugelyje šalies šventovių 
globėjai kartu su savo globotiniais iš 
visos šalies dalyvavo specialiose Šv. 
Mišiose jų intencija. Tarp atvykusiųjų 
keturkojų dominavo šunys ir katės. 
Buvo taipogi ir arklių, poni, triušių ir 
jūros kiaulyčių."“ Nuotraukoje 
šalimais stovi mažas berniukas su 
katinu ant rankų, priimantis Kristaus 
Kūną. „Kas papiktintų nors vieną iš 
šių mažutėlių, kurie mane tiki, tam 
būtų geriau, kad asilo sukamų girnų 
akmuo būtų užkabintas jam ant 
kaklo 1r jis būtų paskandintas jūros 
gelmėje.“ (Mt 18, 6) - ar reikia 
tinkamesnio atvejo šiems Kristaus 
žodžiams? Šv. Pranciškus, 
nuoširdžiai mylėjęs visus Dievo 
tvarinius, taipogi neužsiėmė tokiomis 
„liturginėmis praktikomis". 

Tokie eksperimentai grindžia 
kelią šiais metais Lenkijoje 
planuojamam įvesti Komunijos 
dalinimui į rankas. Diskusijos šiuo 
klausimu vyksta Lenkijos katalikų 
sluoksniuose, spaudoje ir internet'o 
puslapiuose. Tradiciją remiantys 

katalikai internet'o diskusiniame 
puslapyje ,,Unam Sanctam“" 
kreipėsi į Lenkijos kunigus ir 
tikinčiuosius, ragindami „priešintis 
šios Šventvagiškos prakti- 
kos legalizavimo bandymams. 
Viešpaties Kūno dalinimas į rankas, 
plačiai paskleistas po ,,susi- 
rinkiminio atsinaujinimo" Vakarų 
Europos kraštuose sukėlė beveik 
visišką tikėjimo į mūsų Viešpaties 
tikrą buvimą Eucharistijoje 
sunykimą. Tuo pačiu tuose kraštuo- 
se drastiškai išaugo ostijų vagysčių 
ir jų panaudojimo satanistiniams 
kultams atvejų skaičius". Pažymima, 
kad „šis paprotys niekada nebuvo 
visuotinė Katalikų Bažnyčios 
praktika, o tikslios studijos aiškiai 
parodo, su kokiu skrupulingumu 
prieš jį kovojo popiežiai ir vietiniai 
sinodai.“ Ne be reikalo motina 
Teresė iš Kalkutos, pasakė 
„Komunija į ranką yra blogiau už 
abortą". 

Aiškiai matyti, kad 
Komunijos dalinimo stovint 
įvedimas buvo tik pirmas žingsnis. 
Rytų Europoje sąmoningai 
kartojamas Vakaruose įvykdytas 
mirtinas Bažnyčiai „eksperimentas“. 
Iš Lenkijos ranka pasiekiamas ir 
mūsų kraštas. Taigi, „Budėkime ir 
melskimės", kaip ragina Kristus. 

Stačiatikių bažnyčios 
vadovas Censtochovoje. 


Konstantinopolio ekumeninis 
patriarchas Bartolomėjus meldėsi 
prie Čenstochovos Dievo Motinos 
paveikslo. Tai buvo pirmas istorijoje 
nuo Katalikų Bažnyčios atskilusių 
Rytų krikščionių aukščiausiojo 
vadovo vizitas šioje šventovėje. 
Pirmą kartą šioje švenčiausiąja 
laikomoje Lenkijos vietoje kartu 
meldėsi tiek daug katalikų ir 
stačiatikių dvasininkų ir pasauliečių. 
Patriarchą sutiko minios žmonių, 
Čenstochovos arkivyskupas 
metropolitas Stanislaw Nowak. 

„„Sutinkame Tave kaip 
žmogų" - kalbėjo katalikų Vyskupas 
- „kuris neša mums ekumeninę viltį, 
kuris meldžiasi už taip mūsų laukiamą. 
Bažnyčios vienybę. Čenstochovos 
metropolitas išreiškė įsitikinimą, kad 
krikščionys ne tik kartu melsis, bet 
ir „gers iš vienos taurės" Jis prašė 
patriarchą, kad pasimelstų už 
Bažnyčios vienybę priešais 
stebuklingąjį paveikslą, esantį 
ekumeninės vienybės tarp Rytų ir 
Vakarų ženklu. O, jei tokios akcijos 
iš tiesų grąžintų atskilusius 
krikščionis į Kristaus Bažnyčios 
vienybę - paklusimą jos galvai 
popiežiui. 

Kaip būtų puiku jei tiek 

dėmesio sulauktų Rytų apeigų 
krikščionys jau prieš 400 metų 
susitaikę ir susivieniję su Motina 
Bažnyčia - unitai. Deja dažnai 
katalikų hierarchija neretai elgiasi 
taip, tarsi graikų apeigų katalikų ir 
būti nebūtų. Maža to, 1993 m. 
Balamando deklaracijoje unija 
pasmerkta kaip netinkamas 
bažnytinės vienybės modelis. 

Tuo tarpu lotynų apeigų 
tradicijos besilaikančius katalikų 
kunigus, rugpjūčio 30 d. aukojusius 
Osvencime visų laikų Šv. Mišias - 
Šv. Pijaus X Kunigų Broliją - 
Lenkijos aukštieji hierarchai vadino 
schizmatikais. Vienas lenkų kunigas 
po minėtų šv. Mišių pareiškė, kad 
„Žemė, ant kurios stovi popiežiaus 
kryžius, praėjusią savaitę buvo 
suprofanuota schizmatikų". Kaipgi 
tuomet vertinti Čenstochovos 
įvykius? (Katolicka Agencja 
Informacyjna 98 X 13) 


Ekumeninis dialogas su 
„lefebristais“? 


Negalima teigti, kad Lenkijos 
hierarchai nesuvokia, kokių 
pagrindu turėtų vykti teisingas 
krikščionių vienijimasis. Š. m. 
lapkričio 27 d. per Čenstochovoje 
vykusią Lenkijos vyskupų spaudos 
konferenciją „Radio Plus" stoties 


žurnalistas paklausė vyskupo 
Piotr'o Libery, ar yra „įmanoma 
vesti ekumeninį dialogą su 
lefebristais?" Atsakydamas į tai, 
vyskupas paaiškino, kad tikras 
dialogas gali vykti tiktai tiesoje. 
„Dialogo pradėjimo sąlyga yra 
grįžimas vienybėn su Apaštalų Sostu 
ir Šventuoju Tėvu. Tada keliai į 
dialogą yra atvini.'? Be galo džiugu, 
kad vyskupas drąsiai skelbia 
katalikišką mokymą apie teisingą 
religinę vienybę. Tik truputį 
keistoka, kodėl šie teisėti 
reikalavimai taikomi Tradicijai 
ištikimiems katalikams, tačiau 
netaikomi niekam iš dabar 
vykstančio „„ekumeninio dialogo" 
partnerių, pvz. kad ir 
Konstantinopolio patriarchui, 
apsilankiusiam Čenstochovoje .... 
(Zawsze Wierni Nr. 25) 


Lenkijos Vyskupų 
konferencijos 
komunikatas prieš Šv. 
Pijaus X Broliją. 


Kaimyninės šalies hierarchija 
netruko reaguoti į tikinčiųjų tarpe 
stipriai plintantį palankumą Tradicijai. 
Lenkijos Vyskupų Konferencija 
gaudama „iš įvairių Lenkijos vietų 
signalus apie sustiprėjusią Šv. Pijaus 

X Kunigų Brolijos veiklą“, savo 
1998 lapkričio 27 d. komunikate 
perspėja tikinčiuosius apie Brolijos 
keliamą „pavojų“. „Nors Lenkijoje 
ir nebūdama gausi, ši grupė 
įvairiuose miestuose atidaro savo 
koplyčias, plečia savo propagandą 
parapijose ir senunarijose, yra labai 
aktyvi interneto puslapiuose, jos 
atstovai neretai savo pasi- 
sakymuose puola Romos Katalikų 
Bažnyčią ir vyskupų konferencijos 
narius." - rašoma komunikate. 
Nuogąstaujama, kad Brolijos 
veiksmai „kelia sumaištį tikinčiųjų 
širdyse ir protuose“. Vyskupai 
teigia, kad ,„Brolija sukūrė 
struktūras, esančias už Katalikų 
Bažnyčios ribų" ir, kad neturi teisės 
niekur vartoti žodžio „katalikų“ 
savo veiklai apibrėžti. 

Į tai Šv. Pijaus X Kunigų 
Brolija oficialiai pareikštoje 
pozicijoje dėl minėto komunikato 
atsakė, kad Brolija buvo įsteigta 
sutinkamai su Bažnyčios teise ir iki 
šiol nebuvo panaikinta pagal kanonų 
teisės normas. Tokią argumentaciją 
paremia aukščiausi Bažnyčios 
hierarchai, kaip pvz. kard. Cassidy 
(popiežiškosios tarybos krikščionių 
vienybei skatinti prefektas) savo 
1994 V 3 laiške paaiškinęs, kad 
„Šios Brolijos narių situacija yra 
Katalikų Bažnyčios vidinis reikalas. 


Brolija nėra kita Bažnyčia ar 
bažnytinė bendruomenė“. 
„„Vyskupų Konferencijos 
komunikate be pagrindo naudojami 
(bažnytinės) teisės išsireiškimai ... 
„schizmatinė“', „ekskomunikuota"", 
ignoruojant Brolijos veiklos esminius 
motyvus - krizę Bažnyčioje, 
Tikėjimo nykimą, Tridento 
(tradicinių) Mišių uždraudimą, 
šventvagišką Komunijos į rankas 
praktiką ir t. t." - rašoma Brolijos 
atsakyme. Ten taip pat pažymima, 
kad Kanonų Teisės argumentai 
kalba apie tai, jog pati vyskupų 
konsekracija dar nėra schizma (can. 
1364), can. 1382 taikymas 
priklauso nuo to, ar pripažįstama 
krizė Bažnyčioje, o bausmė gali būti 
netaikoma būtinybės būklėje (can. 
1323 $4, $7). Be to, jokiu būdu 
negalima taikyti ekskomunikos 
bausmės pasauliečiams 
tikintiesiems, besilankantiems 
Brolijos Šv. Mišiose. Apaštalų 
Sostas panaikino tokius klaidingus 
sprendimus (Pvz. kard. Ratzingeris 
1993 VI 28 laiške vyskupui 
Ferrario), komentuojama Brolijos 
atsakyme. Mat Lenkijos vyskupai 
savo komunikate perspėjo, kad 
„kataliko priklausymas schizmatinei 
grupei užtraukia ekskomunikos 
bausmę". Dokumente Brolija taipogi 
kaltinama popiežiaus valdžios 

Katalikų Bažnyčioje nepripažinimu. 
Brolijos dokumente tai paneigiama, 
remiantis tuo, kad: 
„- nei vienas Brolijos narys niekada 
neprieštaravo, kad Jonas Paulius II 
yra vienintelis popiežius, Šventasis 
Tėvas, Romos vyskupas ir šv. Petro 
įpėdinis. 

- Brolijos kunigai ir vyskupai 
niekada neprisiima sau ordinarinės 
jurisdikcijos jokioje teritorijoje, o tai 
reiškia, kad Brolija nekuria jokios 
nepriklausomos bažnytinės 
hierarchijos struktūros. 

- Brolijos seminarijose kiekvienas 
kandidatas aukštiesiems šventimams 
raštiškai patvirtina, kad pripažįsta 
Joną Paulių II teisėtu popiežiumi. 

- Visuose Brolijos namuose pagal 
Bažnyčios teisės reikalavimus yra 
dabartinio popiežiaus Jono Pauliaus 
II paveikslas. 

- Kiekvienų Brolijos kunigų ir 
vyskupų aukojamų Šv. Mišių metu 
Mišių kanone yra paminimas 
dabartinio popiežiaus ir vietinio 
vyskupo ordinaro (pagal Mišių 
aukos vietą) vardas.?' 

Brolijos dokumente 
pabrėžiama, kad reikia atskirti 
„popiežiaus nepripažinimą“ nuo 
„popiežiaus veiksmų kritikos“, 
kadangi popiežiaus veiksmai buvo 
kritikuojami per visą Bažnyčios 
2000 metų istorijos laikotarpį. Ši 

2000 metų istorijos laikotarpį. Ši 
kritika daugeliu atvejų būdavo 
būtina ir pagrįsta, kas buvo vėliau 
patvirtinta, šią kritiką išsakiusius 
Tikėjimo gynėjus paskelbiant 
šventaisiais. 

(Pagal „Zawsze Wierni“, Nr. 25) 


Sąžinės laisvė viskam, 
išskyrus ... katalikų 
Tradiciją? 


Kovoje prieš Tradiciją netrunkama 
pereiti nuo žodžių prie darbų. Sausio 
12 Lenkijos Mokslų Akademijoje 
Varšuvoje turėjo įvykti Šv. Pijaus X 
Kunigų Brolijos vyresniojo Rytų 
Europoje tėvo Karl Stehlin paskaita 
„II Vatikano susirinkimas ir 
Bažnyčios Tradicija“. Tikintieji, 
lankantys Brolijos kunigų 
aukojamas šv. Mišias, gatvėje 
sugavo vyriškį, kuris plėšė plakatus 
apie būsimą paskaitą 

Vėliau Brolija išpirko vietą 
skelbimui apie paskaitą dienraštyje 
„Žycie“. Nepraėjus nei 24 
valandoms, „Zycie“ redakcija 
informavo Brolijos atstovą Varšuvos 
priorate, kad skelbimo nebus. Vieną 
dieną prieš paskaitą Lenkijos 
Mokslų Akademijos nekilnojamojo 
turto skyriaus direktorius J. Sulek 
telefonu pranešė į Brolijos prioratą, 


54 


kad jis atsisako išnuomoti susitartą 
salę, kadangi ten esą vyks kita 
paskaita. Kažkodėl šis faktas nebuvo 
paskelbtas anksčiau. Brolijos atstovų 
bandymas telefonu išsiaiškinti 
situaciją liko bevaisis. 
Nieko nepadėjo nei kelių Šv. Pijaus 
X Brolijai palankių Lenkijos politikų 
bandymai tarpininkauti. Vienas iš 
Brolijai palankių Lenkijos Mokslų 
Akademijos narių įėjo į rūmus ir 
pamatė, kad salėje jokia kita 
paskaita nevyksta. Ką gi, matyt 
„pliuralistinėje visuomenėje" galima 
skleisti tik tokias idėjas, kurios 
atitinka jos cenzūros reikalavimus... 
Paskaitos dieną Mokslų 
Akademijos rūmų prieigas saugojo 
būrys ginkluotų policininkų. Į 
susirinkusius apie 200 žmonių krei- 
pėsi Šv. Pijaus X Brolijos vyresnysis 
Rytų Europoje tėvas Karl Stehlin. Jis 
atsiprašė už neįvykusią paskaitą ir 
išdėstė dabartinės Bažnyčios krizės 
šaltinius. T. Stehlin kalbėjo apie 
ekumenizmą, apie Konstantinopolio 
patriarcho Bartolomėjaus I vizitą į 
Čenstochovą, apie Šv. Pijaus X 
Brolijos persekio-jimą ir jos kanoninį 
statusą. Kalbą klausytojai sutiko 
ovacijomis. O po šio renginio Brolijos 
koplyčia Varšuvoje vėl pasipildė 
naujais tikinčiaisiais. 
(Zawsze Wierni, Nr. 26) 


PASAULIS 


Bažnyčios šventinimas 
Šv. Pijaus X Kunigų 
Brolijos „lopšyje“. 


Ecėne vietovėje Alpių kalnų 
papėdėje arkivyskupas Lefebvre 
1970 m. įkūrė pirmąją po II 
Vatikano Susirinkimo kunigų 
seminariją, kurios vadovai ir 
seminaristai ryžosi toliau tęsti kunigų 
formaciją pagal amžinąją Tradiciją. 
1975m, arkivyskupas su architektu 
Feliksu Porcelana sudarė projektą, 
pagal kurį turėjo būti pastatyta 
didelė romaninio stiliaus lotyniško 
kryžiaus formos bažnyčia. 
Dvidešimt metų šis projektas turėjo 
laukti savo įgyvendinimo. Pagaliau, 

BAŽNYČIOS ŽINIOS 


1998 spalio 10 d. įvyko bažnyčios 
šventinimo iškilmės. Bažnyčioje yra 
350 vietų centrinė nava tikintiesiems, 
140 vietų nava seminaristams, 
kryžiaus keliai, kripta su šešiais 
šoniniais altoriais ir daug tarnybinių 
patalpų. 

Kardinolas Schwery, Sitten 
diecezijos vyskupas emeritas, 
atsiuntė Šv. Pijaus X Kunigų Brolijai 
telegramą, sveikindamas Ecėone 
seminarijos bažnyčios pašventinimo 
proga. 


Kardinolas uždraudžia 
kardinolui aukoti 
tradicines šv. Mišias. 


Spaudžiant Prancūzijos vyskupams, 
Vatikano valstybės sekretorius 
kardinolas Sodano uždraudė Dievo 
Kulto Kongregacijos prefektui 
kardinolui Medina aukoti tradicines 
šv. Mišias į Šartrą (Chartres) 
atvykusiems piligrimams. 
(Una Voce Korrespondenz, 1998 
lapkritis-gruodis) 


Azijos vyskupų sinodas 


1998 gegužės mėn. Romoje įvyko 
Azijos vyskupų sinodas. Jame 
dalyvavo 256 hierarchai bei 6 
nekatalikai stebėtojai. Vyskupų 


pasiūlymai Popiežiui rodo 
pražūtingą inkultūracijos įtaką šio 
žemyno Bažnyčiai.Vyskupas 
Valeran d'Souza (Indija) prašė, kad 
priimti šv. Komuniją būtų leidžiama 
induistams bei musulmonams, kurie 
simpatizuoja krikščionybei, bet bijo 
krikštytis dėl galimų persekiojimų. 
Jis taip pat pasiūlė įtraukti į liturginius 
tekstus ištraukas 1š induistinių epų. 
Vyskupai J. Tog Chon (Hong- 
kongas), E. Nguen Nchu (Viet- 
namas) ir B. Nguen Son Lam (Viet- 
namas) siūlė leisti katalikams 
praktikuoti animistinį protėvių kultą, 
net įjungiant jo elementus į liturgiją. 


Filipinai — katalikų 
Tradicijos bastionas. 


Filipinai visada buvo laikomi 
katalikybės tvirtove Azijoje. Ir 
dabar ši šalis daug kuo skiriasi nuo 
katalikiškų principų nesilaikančių 
Vakarų valstybių — kad ir tuo, kad 
Filipinų konstitucija draudžia abor- 
tus ir skyrybas. Dabartinis Filipinų 
Primas kardinolas Sin kalba apie 
Filipinų Bažnyčios pavasarį. Primas 
bei kiti Filipinų hierarchai dažnai 
vaizduojami konservatyviais 
tikėjimo gynėjais. Galbūt nors šiai 
vienai šaliai pavyko išvengti 
Bažnyčios krizės? Tačiau ar taip yra 


ištiesų? 

Deja po gražiu fasadu 
slepiamas Bažnyčios griovimas. 
Filipinuose jau įvestos Naujosios 
Mišios ir Komunija į rankas. Apie 
Filipinų vyskupų modernizmą liudija 
faktas, kad paskutinio Azijos 
vyskupų sinodo, kurį galima 
pavadinti aiškiu maištu prieš katalikų 
Tradiciją, metu jie buvo karščiausi 
inkultūracijos šalininkai. Vyskupas 
Teodoro Bacani (pagalbinis 
vyskupas Manilos diecezijoje, kuriai 
vadovauja pats kardinolas Sin) 
pasiūlė, kad Romos vaidmuo 
apsiribotų ,,pagrindinės Mišių 
formos pasiūlymu". Likusią Mišių 
dalį pagal inkultūracijos principus 
parašytų patys Filipinų vyskupai. 
Kaipgi jie supranta inkultūraciją? 
Vienas iš vyskupų su apmaudu 
pasakė, kad ,,Vakaruose do- 
minuoja Dievo suvokimas tėvystės 
kategorijomis. Rytuose reikalinga 
pabrėžti moteriškus Dievo 
aspektus.“ Filipinų hierarchai siūlė 
atsisakyti „Kristaus kaip Išganytojo 
vienatinumo", vadinti mūsų Viešpatį 
„Guru“, „Apšviestuoju“ ar „Dievo 
visaapimančios moteriškos arba 
motiniškos meilės pasireiškimu". 
1997 m. liepos mėnesį vyskupas 
Mumbai Ivan Dias, uždegdamas 
lempelę pagonių dievuko garbei, 
pradėjo sesiją, skirtą indusų ir 

krikščionių kosmologijai ir 
antropologijai. Pats Filipinų Primas 
kard. Sin 1998 gegužį organizavo 
bendras musulmonų, budistų, 
taosistų ir kitų religijų išpažinėjų 
„pamaldas“ Manilos katedroje, 
prieš kurias protestavo Šv. Pijaus 
X Kunigų Brolija bei vienas Filipinų 
vyskupų — mons. Salvador Lazo, 
tapęs vieninteliu katalikų vyskupu 
pasaulyje, atsisakiusių Naujųjų 
Mišių ir 1995 m. grįžusiu ištikimybėn 
katalikų Tradicijai ir visų laikų 
Mišioms. 

Vysk. Lazo pėdomis 1996 m. 
pasekė kun. Santiago Hughes iš 
Antipolo diecezijos, o 1998 m. 
penkios seserys dominikonės iš 
Capiz diecezijos taip pat prisijungė 
prie Tradicijos judėjimo. Dabar, 
remiami vysk. Lazo, Filipinuose 
dirbantys brolijos kunigai lanko 
taipogi ir kitas Azijos šalis. New 
Manila mieste veikia Brolijos 
preseminarija, ruošianti jaunuolius 
kunigystei. 1999 m. Filipinuose bus 
atidaryta Brolijos seminarija. Įdomu, 
kad Filipinų armija pasikvietė 
Brolijos kunigus, kad kariniuose 
daliniuose vestų katechezės 
paskaitas ir aukotų kareiviams 
tradicines šv. Mišias. Net 300 karių 
dalyvavo Brolijos vedamose šv. 
Ignaco rekolekcijose. 

Filipinuose veikia Brolijos 


medikų misija. Dvi gydytojų ir 
asistentų grupės iškilmingų šv. Mišių 
metu paaukojo savo talentus ir 
išsilavinimą už Brolijos misijos 
Filipinuose sėkmę. 

Šv. Pijaus X Brolija ėmė 
realizuoti idėją, kad katalikų tikėjimo 
principai turi tvarkyti ne tik asmeninį 
bet ir visuomeninį gyvenimą. 1998 
kovo 1 d. Mel Pathay, Ouezon city 
miesto (turinčio 2,5 milijono 
gyventojų) burmistras, Brolijos 
bažnyčioje New Maniloje pašventė 
savo miestą Nekaltajai Marijos 
Širdžiai. Jo pavyzdžiu pasekė ir kitų 
devynių Filipinų miestų bei miestų 
rajonų burmistrai. 

Toks Tradicijos suklestėjimas 
Filipinuose ėmė kelti nerimą 
modernistams. Dar 1995 birželio 24 
d. Filipinų vyskupų konferencija 
išleido „patarimus kunigams ir 
pasauliečiams“, kuriuose raginama 
nedalyvauti Brolijos kunigų 
aukojamose šv. Mišiose ir 
nesipriešinti pakeitimams liturgijoje. 
Šio dokumento tezių paneigimą, 
kuriam pritarė ir vysk. Lazo, 
spausdiname šiame numeryje (p.32). 
Pats Filipinų Primas Sin nusprendė 
pradėti kovą su Tradicijos judėjimu. 
Tačiau Dievas teikia gausių malonių 
Tradicijos judėjimui, kurio šalininkų 
vis gausėja. 

(Pagal Zawsze Wierni Nr. 23) 

ŠV PIJAUS X BROLIJOS LEIDINIAI RYTŲ EUROPAI 


Lietuvių kalba: „„Pulkim ant kelių". Šv. Pijaus X Kunigų Brolijos 
Informacinis leidinys Lietuvai. 


Rusų kalba: 'Monwcb 3a Hac" exXeKBapTANEbHbIA XXYpHaN. 

“20 neT nocne uepkoBHOro c060pa. MonoxeHne LlepKB4 B cBeTE 
GaTMMEI." O. B. LlIMWAGeprep, 32 p. 

"50M6bI 3aMeANneHHOro geūcTBKWA BToporo BaTWkKaHCKOro 
Co6opa." O. 6. LlMWąGeprep, 32 p 

*3koH. KpecTOBOK noxoA". O AyxoBHOM kpu34ce LlepkB4 
aeaTenbHOCTb BpaTcTBa Ca. Mna X, 34 p. 

“Nopora B aA". ĮoknaĄ O pOkK-My3bIke, 72 p. 


Lenkų kalba: „Zawsze Wierni“, Šv. Pijaus X Kunigų Brolijos leidinys. 
Išeina 6 kartus per metus. 

„Oni jego zdetronizowali"", Abp. M. Lefebvre, 235 p. 

„Kaptanstwo katolickie“, ks. F. Schmidberger, 72 p. 

„Przekazalem co otrzymatem", ks. F. Schmidberger, 73 p. 

„Hoc est enim corpus meum“", ks. Stephan Maessen, 128 p. 

„Ruch Charyzmatyczny“, ks. Karl Stehlin, 62 p. 

„„Msza Swieta“, ks. Feliks Cozel T. J., 208 p. 

„Kosciotprzesiąknięty modernizmem. Abp. M. Lefebvre. 

„Kryzys w Košciele". Bp. Fellay. 

„Jezus Krol Mitosci. Ojciec Mateo 

Ojca Sw. Piusa XI „Mortalium Animos“ o popieraniu prawdziwej 
jednošci religii. 

Ojca Sw. Leona XIII „Humanum genus“ przeciwko masonerii. 

Ojca Sw. Piusa XI „„Ouas primas“ o ustanowieniu šwięta Pana Naszego 
Jezusa Chrystusa Krola. 

Ojca Šw. Leona XIII „,Immortale Dei" o panstwie chrzešcianskim. 
Ojca Sw. Piusa X „Pascendi Dominici gregis" o zasadach modernistow. 
Ojca Sw. Piusa XII ,„Mediator Dei" o liturgii. 

Ojca Sw. Piusa XII „Mystici Corporis" o Košciele, Mistycznym Ciele 
Chrystusa. 

Ojca Sw. Piusa XII „Summi Pontificatus" pod znakiem Chrystusa 
Krėla. 

Ojca Šw. Piusa XI „O malženstwie chrzescianskim". 

ŠV. PIJAUS X KUNIGŲ BROLIJOS 
RENGINIAI LIETUVOJE 


KAS MĖNESĮ 
TRADICINĖS ŠV. MIŠIOS VILNIUJE IR KAUNE 


LIEPOS 10-17 
MALDINĖ KELIONĖ 
Į KRYŽIŲ KALNĄ 


KASDIEN: 

TRADICINĖS ŠV. MIŠIOS, 

ROŽANČIUS, PASKAITOS 
20-30 KM. ŽYGIO 


LIEPOS 20-25 
ŠV. IGNACO REKOLEKCIJOS 


5DIENOS SKIRTOS DIEVUI IR SAVO SIELAI 
5 DIENOS TYLOJE, APMĄSTANT SAVO 
GYVENIMO TIKSLĄ - AMŽINĄJĮ IŠGANYMĄ. 
5 DIENOS, KAD TAPČIAU ŽMOGUMI, ŽINANČIU 
KUO TIKĖTI IR KO SIEKTI 


Dėl registracijos (iki birželio 25) ir informacijos apie šiuos 
Brolijos renginius kreiptis adresu: Islandijos 2-20 
2001 Vilnius 
tel: (8-22) 623440 

TURINYS 


Redakcijos vedamasis 2 
Osvencimo konfliktas 4 
Sakramentai: išpažintis. kun. Matthias Gaudron 24 
Tradicinės Šv. Mišios - uždraustos ar privalomos? Kun. P 

L. Krammer 32 
Bažnyčios žinios. 40 
Šv. Pijaus X Kunigų Brolijos leidiniai Rytų Europai. 58 
Brolijos renginiai Lietuvoje 58 
Trečiasis laiškas Rožančiaus Kryžiaus žygio dalyviams. 60 


Vyriausiasis redaktorius - kun. Karl Stehlin 
Rytų priorato adresas: Przeorat Sw. Piusa X, 


TEL 

fax.: 

elektroninis paštas: 
WWW puslapis: 
Adresas Lietuvoje: 
Tel: 

Informacija Kaune: 


ul Garncarska 32, PL 04-886 Warszawa. 
(8-1048) 22-6152860, 

(8-1048) 22-6155209, 

info(Apiusx.org.pl 

htip://piusx.org.pl 

Islandijos g. 2-20, LT-2001 Vilnius, 
(8-22) 623440, 

(8-27) 732280 


KVIEČIAME VISUS TIKINČIUOSIUS ĮSIJUNGTI 
Į ROŽANČIAUS KRYŽIAUS ŽYGĮ 
KATALIKŲ TIKĖJIMUI LIETUVOJE GINTI 


Žygio esmė - kas dieną sukalbėti bent vieną 
Rožančiaus paslaptį tokiomis intencijomis: 


1. Kad Kristus vėl karaliautų visose visuomenės 
gyvenimo srityse. 

2. Kad Lietuvos žmonės grįžtų prie apaštališkosios 
Tradicijos 1r tradicinių šv. Mišių. 

3. Kad Nekaltoji Marijos Širdis triumfuotų prieš visas 
erezijas bei paklydimus, skleidžiamus Lietuvoje. 

4. Už Lietuvos šeimų šventumą. 

5. Už jaunimo atsivertimą. 

6. Už kunigų ir vienuolių šventumą. 


šunkite įĮ Rožančiaus iau Žydi 
Katalikų Tikėjimui Liet A | 


